China nih lih a chim ruangah china uico an ti mi, A dirkamtu WHO zong a ram chungah lut a siang ti lo – Thechinlungnews\nChina nih lih a chim ruangah china uico an ti mi, A dirkamtu WHO zong a ram chungah lut a siang ti lo\nPresident Trump nih WHO cu Tuluk cozah a huhphenh tu nan si. Tuluk cozah lei ah a ttangmi bu nan si tiah a ti hna. Cucaah President Trump nih US nih WHO ah kum khat ah US$ 400-550 million bawmhnak apek tawnmi cu a chah piak colh hna. Tuluk cozah nih cun kum khat ah WHO ah US$40 million lawng a thawh. Credit- Salai Lairamthang\nBe the first to comment on "China nih lih a chim ruangah china uico an ti mi, A dirkamtu WHO zong a ram chungah lut a siang ti lo"


Ralkap Minung 20 An Hriamnam He An Zaam, Helicopter In An Kawl Cuahmah Hna - Chin Eleven News\nSagaing ramthen kalaymyonee ah SAc ralhrang minung 20 cu an hriam he an zaam i CDM an tuah tiah theih a si. Ralhrang nih a ran khawh chungin helicopter in mah a zaam minung 20 an kawl cuahmah hna tiah theih a si.\nAn um kal pawl pawl cu tanglei in motor in an kawl cuahmah ve hna tiah theih a si. mah kong hi kalay myo PDF nih an chim mi a si . Nihin tiang ah ralhrang a zaam mi le CDM a tuah mi hna pawl hi minung 2000 leng pi an si cang tiah khit thit media nih an tar chih.\nRelchap: Mi Kut Rul Tlai: Mah nih tuah ngam lomi kha mi va forh in tuahter hna (or) mi rawl va fir ter hna i an fir khawh ahcun mah nih ei dih țung, cu i an fir lio ah an rak tlaih sual hna ahcun mifir asi tiah zapi hmai ah kutdong in va sawh ahmang fawn țung mi khi, Mi Kut Rul Tlai timi cu an si.\nRalhrang Pawl Nih Naypyidaw In CNA Camp Victoria Lak Dingah Voi 2 Thawng An Thanh Cang


KIO: Kawl Ralkap Nih AA Kah A Ngol A Hau – Chin Modern News\nKIO: Kawl Ralkap Nih AA Kah A Ngol A Hau\nPosted By: chinmodernnews December 28, 2018\nKawl ralkap bawizik Gen.Min Aung Hlaing nih rampi ikah deihnak thawngthanh a tuahmi chungah Rakhine hriamtlaibu (AA) an i tel lo.\nDeihnak thawngthanh an tuahnak hmunhma hna cu, Kawlram Chaklei ah bunhmi ralhruang, Nichuah chaklei hmunhma, Nichuahlei hmunhma, cun Nichuah laifang ah bunhmi ralhruang hna le kil thum (Triangle) hmunhma ah bunhmi ralhruang hna lawng an si.\nRakhine hriamtlaibu (AA) umnak cu Kawl ralkap nih bunhmi Nitlaklei ralhruang chungah a um a si caah ikah deihnak an thanhmi chungah aa tel lonak a si.\nCucaah, Kachin KIO nih hruaimi Chaklei tlangcung hriamtlaibu vialte hna nih Gen. Min Aung Hlaing thanhca cu an lungtlinpi ve lo. “Rakhine hriamtlaibu (AA) hmunhma umnak Ntlaklei ralhruang zongah ikah deihnak a um tung lo ahcun kan nih zong kan dai ve lai lo,” tiah an leh ve hna.\nKachin (KIO) nih hruaimi Chaklei tlangcung hriamtlaibu chungah (PSLF/TNLA , MNTJP/MNDAA , ULA/AA) an i tel hna. December 27 ah an hruaitu cio a simi hna ton/biaruahnak le lungtlingnak an ngeih hnu ah mah ca hi an chuah venak a si.\nKawl ralkap lei nih Rakhine ram ah ikah deihnak kan tuah khawh lonak cu ARSA hriamtlai pawl ruangah a si tiah i chimkannak an tuah ve. Cucaah Rakhine hriamtlaibu a simi (AA) he biaruahti/ichimchawnhnak a um a hau tiah tlangcung miphun kongah khingthlai tuanvo ngeitu a simi U Maung Maung Soe nih a chim.\nDecember 21 ah rak thanhmi ning ahcun Kawl ralkap nih tlangcung hriamtlai bu pawl hna cu bu khat tete in ikah deihnak kong bia kan ruah hna lai tiah aa tel. A si nain, Chaklei tlangcung hriamtlaibu nih an duh ve lo, nan kan ton ahcun hmunkhat teah kan i tong dih hna lai tiah thanhca an chuah ve.\nKum 2001 thok in kum 8 chung, mah ikah deihnak kong biaruahnak hi rak thok cangmi a si nain ikalhnak phunphun in a um peng rih. Atu cu ikah deihnak kongah biapi bik caan kan phan cang ko rua, cucaah cun mah ikah deihnak kong biaruah/tonnak cu Tuluk ram ah tuah a si lai i biangaitu dingah rampumpi ramkhel rian biaruahnakbu commitee a simi (FPNCC) chungtel a simi hna zong an i tel ve lai tiah U Maung Maung Soe nihcun a chim.


US president thimtu hna cu minung 538 lawng an si. Hi 538 i vote hi hlenthawi le lih in tuah khawh ding ci an si lai loh – Onlinenungak\nUS president thimtu hna cu minung 538 lawng an si. Hi 538 i vote hi hlenthawi le lih in tuah khawh ding ci an si lai loh\nJeff Bezos nih Amazon Stock Billion 10 man a zuar cawlh. President thlen khawh ka hrawng ah hin Stock market hi a hnursuan pah lengmang ko. Trump a kai ka belte ah khan stock market kha van ah a rak kai cawlh. Salai Biak


Tikir Khuami Paletwa Chin Ralzaam Hna Nih An Saduhthah Le Harnak Tete An Tonmi An Chimmi – Chin World News Evening\nPaletwa peng chung buainak ruangah Thantlang peng Tikir khua i Chin ralzaam hna zei bantuk dirhmun dah an um i, zei bantuk ti le rawl an ngei timi chim phuannak. Chin ram kulh, Paletwa peng ah Kawl ralkap le Rakhine ralkap AA i kah dohnak a chuah ruangah Chin ralzaam130 hna cu 2019 November 15 ahkhan an umnak Meeza ralzaam buk in Tikir khua ah an rak i ṭhial.\n“Tikir khua ahcun ral a um lo tikah a nuamh cu a nuam ngai ko. Asinain kanmah lei umnak hmun he aa khah lo tikah ti le mei kongah kan harsa deuh ngai ko i hi hmun ah hin cun zei hmanh ṭih ding a um lo i a nuam ngai” tiah Paletwa peng in Tikir khua ah a rak i ṭhialmi Chin ralzaam chungin Con Sang nih cun a chim.\nPaletwa peng in Tikir khua ah a rak i ṭhialmi Chin ralzaam caah umnak hmun ramri le tlang cungmi ṭhanchonak zung pakhat a simi Nah-tah-lah nih inn 23 an sakpiak hna. An ei dingmi ti le rawl hna cu ramchung ramleng ah a ummi Chinmi hna nih Chin ramkulh Acozah le mipi hna nih bawmhnak an pekmian ei din hna.\n“Kanmah nih kan duh bikmi cu saṭil te hna zua kho u sih law hi ka hin caan saupi um ding ahcun Saṭial zuatnak nawl zong kan pe hna sehlaw ttha. Cun tawlreba hna cin kho usih law tiah kanmah lungthin a ummi le kan lungput cu a si. Cuti silo ahcun kan paw cawnak ding kan i hmuh kho lai lo.”\n“Kanmah lei ahcun kum fatin lo a vat lengmangmi kan si tik ah hin, hika lei ahcun kum fatin le kum chiar in lo vah awk zong a um tuk lai lo keimah ruahnak ahcun” tiah Con Sang nih cun amah ruahnak le lungput a ngeihmi pawl cu a chimchap.\nChin Ralzaam hna hi a hlan i an umnak le khuasak nak ah cun tiva (tipi) he an i neih tuk ruangah dawh chungin ti an hmang kho. Tikir an vun i ṭhial tikah Tikir cu tlang cung a si bantukin ti leiah harnak tampi an ngei tiah an chim hi a si.\n” Chin ralzaam hna nih Paletwa lei ramṭha ah a ummi an si tikah Tikir i an hung phak tikah ah hin Tikir hi a kiknak hmunhma a si tikah an ram he aikhat lo tikah hmailei an i cawm pawmnak caah khua kan khanpiak hna lai tiah kan timi cu khuami hna he hmunkhat ah cinthlak pi hna u sih ti hi saduh kan thahpiakmi hna cu a si” Tikir khua Bawi Pu Lian Thang nih cun a chim.\n“Chin ralzaam hna i an um balnak hmuh i a ummi an si tikahm khuami hna nih ti leiah siseh, an ei din dingmi ti rawl kongah siseh Committee dirh a si i an caah a herhmi thil kan si khawh tawkin kan tuahpiak hna” tiah Tikir khua Bawi Pu Lian Thang nih a chim.\n“Kum 98 ka si i Tikir khua ah kan umnak hi a sau rih lo. Kan hnu kum November thla ah a rak ummi kan si. Anmah phang loin a kan chiah i a herh kip in a tuahpiak a kan bawmh i nuam tein kan um ko. Inn zong anmah nih a kan sakpiakmi a si” tiah Tikir khua ah Chin ralzaam in a rak i ṭhialmi Pu Ton Erth nih a chim.\nTikir khua ah Chin ralzaam a rak i ṭhial chap dingmi hna zong um rih i Daw Khin Kyi Foundation nih inn 50 a sakpiak hna i a ralaimi Chin Miphun Ni February 20 ah onnak an tuah lai tiah khuami sinin theih a si. Chin World\nNawlnak: Kan Website dangah Copy Paste piak lo dingin kan in nawl hna.\nTan Khun Kyaw Cu Amah Dawtu A Pi Nih Mual A Liam Taak “Kapi Aww Nu Van Hai Loin A Ka Dawtu”


Thlang Lei Laittang Matupi Khua Ah Cun,Ram Uico Hna Cawlcangh Cu Mak Tuk Hringhran Ko. – Chintanbo\nThlangtlang chung i,um mi Matupi khuachung ah ralhrang nih tthalo tein mipi cungah tuahser nak an tuah ttheo rih. Matupi in alutchuakmi poah cu ralhrang hn anih khuabawi hnatlak pinak ca aa tel le tel locu a lutchuak mi sinah check nak an tuah hna. Hi bantuk an check nak hi May 9, nizan in an thok tiah theih asi.\nKhuatlawng mipoah cu khuabawi hnatlak pinak catlap a ngeilo mi an sicun kalnak nawl le luhnak nawl an pe hnalo tiah khuami pakhat nih aphuan.Hakha le Mindat ahcun mipi kilveng tu ralkap CDF an um hnu cu khualtlung check hletnak avun tlawm deuh cang tiah theih asi. Matupi khuami pakhat nih cun a hlan zong kha check hletnak cu an tuah ko a siain atu bantuk taktak incun an kan tuah ballo.\nHmatpungttin ti bantuk zong in an zoh piak dih hna ti si.Aluancia April 15 thok in khan Hmatpungttin zong an check, khuabawi hlatlak pinak catlap zong an check cang tikah khuatlawn nak ah harnak tampi kan tong tiah a chim. Ralhrang hna cu Paletwa, Mindat le Hakha kalnak lamthluan ah hmunhma an la cuahmah ko. Ralhrang nih uknak alak hnu mitlaih ding a timi hi minung 8 an si ii a tlaihcia mi hi minung 5 an si cang tiah a chim chap.\nRelchap: Ngaihchiatnak thawng- Falam peng C ZaHmaul khuami Pu Hrin Thawng kum (29) nih Clarkston, Georgia, USA ruah lo piin mual a kan liam tiah thawng kan theih. Atu bantukin mino te nih mual a kan liam taak hi cu sian a um hrimhrim lo. Pu Hrin Thawng hi fakhat ngeimi a si. Clarkson, Geogia, USA ah a chungkhar he khuasami a si. A nupi min Jessica Nei ti a si i an fapa min ah Habakkuk Lal Tin Thawng ti a si.\nA thihnak a ruang hi an langhter rih lo caah, kan von langhter kho lo. Pu Hrin Thawng cu Pu Ṭial Cio le Pi Hluan Kim hna i an fapa a si. Hringtu a nu le pa hna hi C Zahmual Khua, Falam ah khuasami liomi an si. Cun, Pu Hrin Thawng hna unau hi unau chuak pa 8 an si i hmun dangdang an um hna ti si fawn.\nAn nau hna an min le an umnak hna cu; Christina Thluai Tling Atlanta, GA, USA), Sui Ngun Tling (Singapore), Daniel Coi (Michigan, USA), Nun Thluai(China),Cung Mawi (Yangon, Myanmar),Thawng Za Thluai (C ZaHmual Khua, Falam, Chin State, Myanmar),Lian Uk Thang (C ZaHmual Khua, Falam, Chin State, Myanmar) hna hi an si.\nA thihnak konglam pehtlai in maw, siloah amah Pu Hrin Thawng kong pehtlai in thawngpang fiang deuh theih hngalh a duhmi nih Abishag Cer Ph: (404) 615 – 0552 ah pehtlaih in thil sining fiang tein hal khawh a si lai.\nCredit : Chirhchan:CCUSA


Iggy Azalea nih Trump le a supporttu hna ati ning hna cu a fak taktak. – Thechinlungnews\nIggy Azalea nih Trump le a supporttu hna ati ning hna cu a fak taktak.\nIggy Azalea a hngal lo mi cu kan tlawm lai dah, rap Hlasakthiam minthang Iggy Azalea nih President Donald Trump supporttu hna cu fak taktak in a soisel hna, a chim mi cu Trump tanhpitu na si ahcun ka huat mi ah naa tel ve tiah social media ah a post.\nIggy Azalea hi Australian rapper min thang taktak mi a si i, atu tan hi bantuk thil a twitter ah a post ruang ahhin mi tampi nih an soisel ngai, social media zong ah ceih phai atawng ngai, “I hate Donald Trump and if you like him: i hate you too, Now what tiah a tial”.\nUS mino tampi le celebrities tampi nih tuni le caan tiang ah Trump cu an uar kho hrim lo, rampi mino tampi nih President duh lo hi cu a poi ngai ngai mi pakhat a si, tukum cu Trump hi president tling dawh a si ti lo. Daily Mail.\nBe the first to comment on "Iggy Azalea nih Trump le a supporttu hna ati ning hna cu a fak taktak."


Na Nupi Na Pasal Ding Cu! - Mizo Journal\nNa Nupi Na Pasal Ding Cu!\nAn duh tak tak tu le na duh tak tak mi a si ma? nu le pa chungkhat unau nih fial chawm in a um mi na si cun nikhat khat ah nan buai te lai. A umnak khua le krihfa bu ah bochan mi a si ma?\nAn bochan tu le na bochan mi si hram seh. Caauk tha a uarmi a si ma? Caauk tha rel tam mi cu rinhchan an rak tlak deuh ko. Muidawh silo in nun ziaza tha mi thim law na ngaichih lem lailo.\nKan duhtuk, kan ngaituk, an ti tu poah kha nei men men hlah, thingthei zong a par mi poah a tlailo bantuk in mi chim mi poah rak zumh hi lungfim rian a si lo. Mi sifak le nuhmei pawl cungah zangfah nak nei mi a si ma.\nMi ngan dam a si ma? Damh khawh tilo mi zawtnak a nei mi a si ahcun na ngaichih than sual lai. Mi lunglian a si ma? Nan zumhnak le krihfa bu a lo ma? i lo hmanh sehlaw zumhning in maw krihfa mi tak tak\nNan thiam nak a tluk ma? Pa cu nu nakin sangdeuh sehlaw a tha. Na kawp ding cu na mit silo in na hna tu in kawl deuh. Na duhmi cu na chungkhar le na unau nih an duh phun sima? A si cun a keih ngai lai\nNan duhmi phun a khat ma? A khah lo cun nan i neng colh lai. Na duhmi cu thim law, na thim mi cu duh. Nan riantuan nak ah nan i bawm kho tawn ma? Rinh chan awktlak thiamnak a nei mi sisehlaw a tha bik hnga.\nNan i umh hlan in a dirhmun a chiabik in a thabik tiang theih i zuam. Nupi pasal neih hi rawl tlawmte cawk bantuk silo i, a tha mi si ma, a chia ma, a ngandam in damlo ma, a felfai in a buah ceh ma na nunchung na umpi ding a si caah. Nan i umh hlan in zumhawk tlak sinak thianghlim te in a nunpi tu si i tim, Cu silo cun zumhlo nak a chuahpi duh.\nNan i umh hlanah felfai tein ruat hmasa, kilkawi, a kawng kha ruat, a herh ahcun midang zawng kha kilkawi ter ko. Vawlei ah nungaak pakhat le tlangvaal pakhat lawng an um lo caah. Nan i umh hlanah rawl hna ei ti in lungduh bia a chim ti tawn si uhlaw a tha chin² hnga\nHmuhmi le neih mi thilah a lawm mi a si ma? a hak kau ma? Pathian tihzah mi le upat mi a si ahcun a thatuk lai. Piangthar thabik an tawn fuh ah cun mi vantha bik na si lai.\nLih chim hmang a si ahcun kaltak ko a poi lem lailo. Zeipoah ah chung le khat nu le pa le Pathian theih buin thil tuah hi a thabik ko.\nBe the first to comment on "Na Nupi Na Pasal Ding Cu!"


Israel Le UAE Lungtlintinak An Tuahmi Ruangah Iran A Thinning I A Hrocer Hna – Chuncha News\nDUBAI (Reuters) – UAE le Israel karlak i ruahlo piin lungtlitinak tuah a si ruangah Iran ralkap lei nih biakaa in faak taktak in a hrocer hna. A aukhuangmi hi a mi seh nak hmanh in a faakdeuhmi ko a lo cang. Middle East buaibainak kaangmei phalhti dingin Israel le UAE karah remdaihnak le lungtlintinak um kho dingin kan hnung zarh ah khan US nih lam a kalpiak hna. Cu ti lamkal rian a tuanmi ruang ko ah cun Iran cozah nih US cu an thangchiat ngaingai.UAE cungah a cheukhat ram pawl nih cuhlan an rak i hawikomhnak hri an chah cang. Asinain, nihin tiangah cun Iran nih UAE he pehtlaihnak an ngeihnak zawn tete cu a chat lem rih lo. Iran hruaitu nih hin buainak siloin, remdaihnak hi ai thim zungzal tawnmi a si, a bikin a raminnpa pawl he ko hin a si khun. Kan mipi nih a lungduh zulh in rian kan tuan zungzal. Cucaah kan lungduhmi hnursuanpiak kan si hlan chung paoh cu midang cungah zeibantuk tihnungmi tuahsernak hmanh kan kalpi lem lai lo, tiah senior Iranian official pakhat nih a chim.\nDubai hi Gulf in meng 100 hlatnak lawngah a ummi a si i, Iran he business lei in pehtlaihnak an ngeih hi kum 100 lengkai a si cang. Mifim pawl nih an tuaktan ve ningah, hi ti ningte i Iran nih ramdang sin a zinaan a zuarnak kutka US nih a phih peng ko rih a si ah cun, Dubai sin tiang zongah hin a zinan a zuar kho ti lo zong a si kho mi a si. Iran hruaitu pawl nih hin kan thutnak thingngeteng cu kan i hau kanh bal lai lo. Cucaah, Dubai hi business lei i a hawitha a si peng ko rih lai, tiah Tehran ah hmunhma a khuarmi mifimthiam Saeed Leylaz nih a chim.\nIran nih chawlehnak a tuahpimi ramdang vialte lakah China hi a nganbik a si i, a changtu ah hin UAE a si. June thla i Iran state news agency nih an chim ningah, Iran cozah nih hin UAE he chawlehnak an tuahmi a pehzulh peng ko rih lai, ti a si.Kan ram hi ramdang pawl sinin i bing, pheu (isolated) si a duh ve lo caah, a raminnpa pawl he i hlat ding taimai in cun an cungah thatlonak faakpiin tuah ai tim lo, tiah Iran official pakhat nih a chim. Faktuk hna i lehrulhnak kan tuah sual ah cun, Oman, Bahrain le Saudi Arabia tiangin Israel he lungtlintinak an tuah diam khawh mi a si, tiah Iran official nih a chim.\n“Israel Flag ai Thui Len ko”:Israel le UAE karlak i an i pehtlaihnak hi caansau nawn a si cang ko. Asinain, tutan i a thar in lungtlinnak an tuahti mi belte hi cu Iran ralchanh caah a si. A ruangbik cu, Iran hi a raminnpa pawl caah tihnung a si cang, tiin Israel, UAE le USA nih an hmuh caah a si. UAE khua le ram chungah Israel flag ai thui khawh caah hin Middle East hrawng i Iran a dirhmun a vun deetkhawt khotu karhlannak nganpi a si, tiah Israel ah a ummi Interdisciplinary Center ah saya a tuanmi Meir Javedanefar nih a chim. UAE cungah Iran nih lehrulhnak thalo in a tuah sual ahcun, Middle East ah a ummi Islamic Republic chungtel ram pawl le kan hawile pawl vialte hi an lung a derter hna lai. Hi hna pawl hi Middle East i Iran kar a hlantertu an si i, Iran nih cu ti kar a hlan hi kum 20 leng a si cang, tiah a cheukhat Iran kong a theitu pawl nih an lungretheihnak an langhter.


President Trump nih ralzaam 18,000 lawng lak dingin min a thut cang | THE CHIN EXPRESS\nPresident Trump nih ralzaam 18,000 lawng lak dingin min a thut cang\n2020 Budget Kum chungah ralzaam 18,000 te lawng lak dingin US President Donald Trump nih Zarhteni ah minsen a thut cang.\n2020 Budget Kum (FIY 2020) cu kan hnu thla October 1 in aa thok i hmai kum September thla dongh tiang asi lai. Mah chungah ralzaam 18,000 lawng lak dingin Trump nih min a thut hi si.\n2019 Budget Kum chungah ralzaam lak ding cu September thla dongh ahkhan caan a dih.\nSeptember thla dongh lai lole October thokka ah ralzaam thar lak dingin President nih min thut ding asi nain nizaan tihni ceo ah min a thut caah October thla chung vialte kha ralzaam pakhat hmanh US an kal kho lo. Kal ni thanh cangmi zong an let dih hna.\nUS cozah nih kum 1980 in ralzaam lak a thok i nihin tiangah tutan hi tlawmbik lak an timh asi.\nSeptember thla ah Ramdang Vuanci Zung nih ‘hmai kum budget chungah ralzaam 18,000 lak dingin khua kan khan lio asi’ tiah a rak thanh cangka in Khrihfabu le mihar bawmtu bu pawl nih fakpi in an mawhchiat i ‘tam deuh in la hna’ tiin cathanh an chuah len.\nSinain, Trump nih zei a relpiak hna lo. 18,000 lawng lak dingin zahan tihni ah minsen a thut tthiam ko.\n2019 chung ah Trump acozah nih ralzaam 30,000 lak dingin bia a khiah. Zeizat sat dah an lak khawh ti balte cu hngalh asi rih lo. A caan cun lak ding an timi zat hi an la tawn hna lo.\nObama nih cun a donghnak bik president a tuan kum zongah ralzaam 85,000 a lak hna.\nVawlei cung ramkip in ralzaam 18,000 lawng lak cu harnak fak taktak a tongmi palw usape an si lai caah Malaysia le India um Chinmi cu tlawm parek taktak te lawng US an kal cang lai tinak asi.\nUS tuanbia ah Donald Trump hi ramdangmi a hua bikmi le ralzaam lak zong a duh lo bikmi president asi.


Placement Affairs Committee Thantlang Nih Mipi Caah A biapi Tuk Mi Thawngthanh Nak An Tuah Than – Lai Lungrawn Post\nAugust 30, 2021 August 30, 2021 admin Myanmar News\nKan hmunhma ah kahdohnak a can tikah mipi hna nih a hlankan inn timh tuah herhmi.Rawhralnak/harsatnak (Disaster) timi cu minung ruangah a cang mi, le kamkhat le kamkhat kar i entainak ruangah a chuak tawnmi a si. Cu caah mipi hna nih a hlankan in timhtuah le theiherhmi theih hi a biapi ngaimi asi. Ahlankan in timmtuah ding le theih herhmi a tanglei ah kan van langhter.\nKhua chuahtak a herh cang tikah, ei le din dingah a tlawmbik zarh hnih ca in i timhtuah ding. Poipang (emergency) sii-ai hna, tithah le datsa, zangder deuh hna hngakchia, tar, naupawi liomi, pumtlamtling lo, hna caah a herhmi sii-ai timhtuah piak ding\nInternet line a piat tikah, phone line a ngahnak hmun um mi hna nih, SMS hmang in thawngthanh khawh i zuam ding\nKhua kan chuah tak tikah, innchungkhar khat siko nain pikpak in tlik zam cio si sual ah cun a hlan kan in tonnak hmunhma i chimh cia ding Kan chungkhar kan mipi himnak caah kanmah pumpak cio tuanvo kan ngei. Kan himnak caah mipi hna le tuanvo ngeitu hna i bawm in hmainawr ti zuam hna usih the chin post.\nMipi humhim tu KIA comando a nu nih a fapa ram caah riantuan lio ah mual a liamtak


Hlan Lio Taluk Mifim Hna Nih Fale Sin ah Chim Lo Ding Tiah An Khap Mi Bia 5 – Vaurawng\nHlan Lio Taluk Mifim Hna Nih Fale Sin ah Chim Lo Ding Tiah An Khap Mi Bia 5\nPosted By: vaurawng.com June 5, 2020\n1. A Hartuk 难\nA hartuk timi bia hi hlan lio Taluk mifim hna nih an fale siseh an tuu le sihnaseh an hmai ah chim lo tiah an ti mi bia asi. A hartuk ti mi bia chimh tikah buainak a um mi silo ah harnak a um mi kha zeitin dah kan tlamtlinter khawh lai timi thazang chuah nak a zawrter, cu ruangah a hartuk timi bia hi an fale siseh an tuu le hmai ah chim lo dingin an ti mi bia asi.\n2. Ka Tuah Kho Lo 不会做\nKa tuah kho lo timi bia hi an fale siseh an tuu le sihnaseh an hmai ah chim lo dingin an khap mi bia asi. ka tuah kho lo ti mi bia kha fale hmai ah kan chim tikah an i cawn ve lai ii thil an tuah mi cungah zuam duh nak thinlung an ngei sual lai lo ti an phan caah an khap nak asi. Kan tuah cuahmah mi thil pakhat kha ka tuah kho lo ti mi lungput kan ngeih ahcun i zuam duh nak thinlung a zawrter ngai tu asi caah asi.\n3. Ka Tha Dih 灰心\nKa tha dih ti mi bia pakhat kan chim nak thawngin kan pawngkam ah a um mi kan fale siseh kan tuu le sihnaseh an lung a zawrter khawh mi hna asi caah mah bia hi chim lo dingin an khap nak asi.\n4. Ka Um Har (or) Thathut 懶\nKa um har tuk ti mi le thathut ti mi bia hi hlan lio Taluk mifim hna nih an fale siseh an tuu le hmai ah siseh chim lo dingin an khap mi bia asi. Mah bia hi nuamhseihnak zongah siseh, capo nak zongah siseh kan chim tikah kan tuan mi cungah tuanvo lak khawh lo nak a langhter khawh mi asi caah asi.\n5.Ka Batuk 累\nKa batuk ti mi bia zong hlan lio Taluk mifim hna nih an fale hmai ah siseh an tuu le hmai ah siseh chim lo dingin an ti mi bia asi. Mah kan chim tikah kan taksa kan thinlung ah tha uai nak a chuahpi i, cu tikah ngakchia hna nih an i cawn sual lai tiah chim lo dingin an ti mi bia asi.\nDortmund vs Gladbach LIVE [ 11:00 PM ]


USA chin mi:Dihlak sin ah ralring peknak’Election kong ah buainak a um cang. – Lai Lungrawn Post\nUSA chin mi:Dihlak sin ah ralring peknak’Election kong ah buainak a um cang.\nNihin thawk in ralrin taktak a herh cang: Kan theih bantukin Election a phichuak mi ruangah atu hi ramdangmi cung ah lunglawmh lonak le thinhunnak a tam ngaingai. Social Media le kenkip ah hmuh khawh asi. Mah caah cun Nihin thawk in biatak tein um kalnak ah ralrin taktak a herh.\nMirang he maw a si lo ah minak pawl he a dang ruang zong ah bia i alnak le kan karlak ah lungtlin lonak um lo dingin hrial khawh i zuam ding. Mawtaw mongh pah in miphun dang hna nih Kut Laibawi in pamh zong ah leh rih lo ding. Road range timi zalam ah mawtaw i chawh khenh ti bantuk zong ah ralrin a herhmi dirhmun kan phan cang. Ralrin hawh chungin ralrin zuam hna usih.\nAsi khawh chung in sandah piahnak hmun ti bantuk hrial a herh ko lai. Abik in Chin mino hna lila ah mi ttha lo hna nih forhnak an rak tuah khawh ve. Nan fale hngakchia hna zong inn pa chakthlang le miphun dang hna nih an vawlhpamh hna zong ah lehter loin um ter zuam hna usih.\nKroger le Walmart ti bantuk zongah ruah lo piin attack ti bantuk tiang hmanh a chuah khawh caah hin a herh taktak mi ca lawng bak ah bazar kal i, a si khawh ahcun inn ah i erh khawh i zuam cio ding asi. Mah ti ka ttial tikah Lautuk ding asi lo. Nain ralrin tlukin a ttha mi thli um lo.\nRelchap a duh mi hna caah:US ithimnak a buai dih cang. Trump nih tunaite khan Election ni pin lei i vote relmi vialte cu telh an si lai lo tiah a chim Vote rel kha nolh colh uh tiah a langhter cang\nTunai te khan Trump nih vote rel ti lo dingin ‘Stop the Count’ ti bak in a langhter cang. Tutan i thimnak ah Trump le Republican Party pawl an lung a tlin lo tak tak. Cakuat in kuatmi Vote pawl hi ningcang lo tuk in a kal ti a si. Hi lawng siloin Trump nih a tei hrimhrim lai tiah ti mi state pawl zong Ballot in kuatmi Vote ruang ah Biden nih a tei diam tiah chimceih a si rih. Hi kong he pehtlaiin Trump le a party cu cung sangpi Court tiang an buaipi hi a si. Court bak ah biatak tein Trump nih buaipi a timh.\nCucaaah Trump nih Vote vialte rel ti hlah uh tiah a ti hi a si. Vote an rel peng ahcun Biden nih a tei diam lai. Zahan Trump nih bia a chim lio khan nan ngia dek maw, Biden a tei ngai rih lio hrawng zong khan Trump nih warning a rak pek i a lung a rak tling cia ti lo. A tak tak a van cang\nNaveda vote rel cangmi le rel ding mi hi van zoh tuah usih. Neveda milu hi million 3 reng lo deuh lawng an si. Vote thla ding in min ai khumhmi hi million 2 hrawng an si. Vote a pe taktak mi hi million 1.6 (77%) hrawng an si. Vote an rel cangmi million 1.5 (75%) renglo a si cang. Vote rel ding a um/taang rihmi hi sing/ting 3.8 (25%) hrawng a um rih. Biden nih vote 588,252 (49.3%) a hmuh cang. Trump nih 580,605 (48.7%) a hmuh ve. Biden nih vote 7647 hrawng in a thlau/tei rih. An rel rih dingmi vote hi tam ngai kaw aho nih a tei lai ti chim/theih khawh a si ti lo.\nUS presidential election cu kan theih ciau bantukin nov.3 ah ngeih asi, vote tla mi zong rel cawlh asi fawn. Laimi tamdeuh nih kan tanh ngaimi Donald trump belte kan zumh ning bantukin thil a kal kholo men. Tu tiangah state tam deuh rel asi cang. Biden nih hin electoral vote 264 a hmuh cang I, president si khawhnak dingah vote 6 lawng a herh cang. Mahlioah trump nih cun electoral vote 214 lawng a hmuh.Atu dirhmunah president si kawhnak ding caah a biapi tak tak nak hmun Nevada state i vote thlakmi cu Nithumni zan tiangah vote 75% rel asi cang nain honih dah teinak hmu deuh lai timi chim chung dingah cun a tuan deuh vak. Tuni tiang an relmi chungin Biden nih vote tlawmte in a tei rih. Vote an rel ning bel fum tuk ruangah mipi zong an sifang ngai ngai cang.\nElectoral vote 270 hmuhnak ding caah Nevada state nih ageihmi electoral vote 6 hi a biapi tuk caah Biden le Trump nih cun neihniam tak tak in vote rel lio an cawnh ve ve.US mipi nih zeiruangah dah Nevada state vote tla mi rel thlu asi lo timi kong ah an lungtlinlonak an chim ceih mi cu Nevada secretary of state nih cun tlawmpal fianternak a tuah ve. “vote tlami hi rel cuahmah asi ko. Mipi zong nih lungsau tein rak ngak ko uh!\nBallot result kan rel mi hi nilini zingah hlanah cun result thawng thanh asi lailo” tiah a chim. State election office nih cun ngawl loin zan khawdei tiang vote an rel peng ko.Nithumni zanlei tiangah khan Nevada state vote tlami mipi sin an thanh ningah Biden hi vote 8000 hrawng in Trump nakin vote a hmuhmi a tam deuh.\nBiden:A hngakchia lio a sining vialte an phuan dih’Sifak fa a si sianginn hman tha tein a rak kai kho lo.


Covid bawmhnak kongah Trump sual an phawt mi kongah Trump nih fiang cik cek in a chim\nTu lio thawngpang alinsa ngai mi pakhat Trump nih Coronavirus a ngeinak kong a vun daih deuh cangka in thawngpang linsa ngai mi pakhat a vun chuak hoi cang. Trump nih bawmhnak phawt a si ti lai lo tiah fiang cik cek in a chim cang.\nTrump nih a chim ning a cun, “Nancy Pelosi nih $2.4 Trillion Dollars cu Democrat pawl ngawlngeinak (Sualnak a tam tuknak, State si fakmi pawl) bawmhnak caah $2.4 Trillion Dollars cu hmang a tim.\nMah vialte hi Covid he pehtlaihnak a ngei lo mi lawngte a si. Thatein $1.6 Trillion Dollars cu phawt ding in hnatlak nak kan tuah pi cang. Natein Nancy Pelosi nih a cohlan duh lo. Tu cu mah bantuk in $2.4 Trillion Dollars Democrat pawl nawlngeinak caah hmang a tim mi vialte cu ka phih piak dih cang\nTu cu hmailei kan ram caah thil tha tuah ding in lungthin timtuahnak kan ngei cang. Ma rian ttuanti hoi le hna cu Nancy Pelosi he i tawnnak ngei ti lo ding in ka chim cang hna.\nKa tling than hnuah, a ngantuk mi bawmhnak, rian fakpi in a ttuan mi pawl, le America Small Business pawl caah kan passed cawl lai.\nSen. Mitch McConnell cu tlai ter lo ding in Supreme Court nominee caah ka thim mi Amy Coney Barrett cu fehternak tuah ding in ka chim cang. Kan ram Economy a tha thluamah cang.\nStock market zong nih record a vun ngei thang cang. Rian a vun tam thluamah cang i, rian ngei lo mi an tlawm thluamah cang. Vawlei cungah Economy ah hruaitu kan si i, mah nak in tha deuh mi a vun ra thluamah lai. Source-Trump official facebook\nBe the first to comment on "Covid bawmhnak kongah Trump sual an phawt mi kongah Trump nih fiang cik cek in a chim"


MP KA TLIN CUN RANGON KAL AHAU TI LAI LO. KA LUNGFAK TUK – The Chinlung Post\nNgandamnak lei thlennak le thanchonak: MP ka tlin ahcun Kan zawtfah caan ah damnak pe khotu siibawi sin fawi tein kan panh khawh lo i siibawi um sehlaw a nunnak a liam hnga lo ding cheukhat an nunnak a liam tawn khi lung a fak khun. Hakha le Thantlang ah thiamsang deuh siibawi ngeih lo ruang ah a zaw tuk cangmi mizaw Mandalay le Yangon kalpi an hau tawn khi lung a fak tukmi a si.\nZiah state cozah pakhat nih thiamsangmi siibawi(specialists) tlamtling an chiah khawh lo timi ruah awk ngai a si. Chinram khualipi Hakha siizung cu Yangon ah mirum pakhat nih a tuahmi private siizung pakhat hmanh a tluk lo khi kan cozah santlaihlo nak pakhat cu a si.Cozah nih fimcawnnak le ngandamnak caah cozah phaisa(mizapi kan phaisa) an hmanmi a tlawm tuk.\nTam deuh an hman awk a si, tam deuh an hman nak hnga ka si khawh chung in Hluttaw le cozah sin ah ka aupi lai. Lam le sul cawhnak deuh ah cozah phaisa an hman i kan miphun caah a herh deuhmi ngandamnak le fimcawnnak caah cozah phaisa tlawm tuk an hman hi an thlen a hau cang.\nMP ka tlin ahcun Mandalay le Yangon kal hau ti loin Hakha ah siibawi specialist (a thiam khunmi) tling tein an umnak hnga, zawtnak zohfel khawhnak seh thilri tlamtling a umnak hnga le Thantlang ah siibawi caan tling tein an um zungzal nak hnga fak piin ka aupi lai.\nKhuate dihlak ah siibawi chiah cu a si kho rih lai lo caah ngandamnak lei cawnnak a ngeimi nurse pakhat cio tal chiah hrimhrim a herh. Khuate kip ah tlangrai zawt le emergency caan ah hman khawh ding sii-ai tlamtling deuh in a um nak hnga kaa zuam lai. Khual a tlawng lengmang i khuate ah a um theng lomi nurse or siibawi cu a rian chiah ding fial colh a si lai, dawtnak lungthin in rian tuan a duhmi lawnglawng rian pek a si te lai. Credit: Salai Lungthlitum\nPHUNDANG IN CHIM AHCUN PU NGUN MAUNG CU AN RAL AH AA SER


Mipi Hriamtlai Le SAC Ralhrang Kahdohnak Ah SAC Ralkap Minung Tam Tuk Lawmmam An Thi Tthan Cang Ee – Onlinenungak\nMandalay ramṭhen, Mataya(မတ်တရာ) peng , May 24 ah SAC ralkap le PDF kahdohnak voi 4 a chuak i, SAC ralkap 13 an thi, tiah Mandalay PDF nih cathanh an chuah.\nMandalay PDF cu Mataya peng ah hmunhma venhimnak an tuah lioah SAC ralkap an rat caah kahdohnak voi 4 a chuak i, SAC ralkap 13 an thi. Kanmah lei in a thimi le aa hliammi kan um lo, tiah Mandalay PDF nih an langhter.\nYangon ramṭhen, Mingalartaungngut(မင်္ဂလာတောင်ညွန့်) peng palik camp ah, May 25 zan sml 9:15 hrawng ah bomb a puak i, meithal thawng zong a thang ngai, tiah tualchung mi hna nih Khit Thit Media ah an chim.\n“Sagaing ramṭhen, Chaung U-Myinmu lam ah SAC ralkap nih an i citmi Mark 2 motor cu, May 25 ah PDF nih bomb kan puahhnawh i, a thimi le aa hliammi an um le um lo kan fehter kho rih lo,” tiah Chaung U PDF pakhat nih a chim.\nCu kahdohnak ah Chaung U Revolution Army (C.R.A) Companny 2၊ Farmer Revolution Force FRF (CHU) Battalion၊ Black Eagle Defence Force le Zarmini MMU hna i bawm in an kah hna, tiah theih a si. Credit; The Chin Post\nMagway ramṭhen, Myaing peng ah PDF nih SAC ralkap an kawl hna i, May 25 zanlei ah hriamngan in an kah hna, tiah theih a si. “Myaing peng, Bahin palik camp in meng 6 aa hlatnak Kyauk Khuat(ကျောက်ခွက်) khua le Suwin khua karah mitlung kal a chektu SAC ralkap pawl cu, zanlei sml 3:00 hrawng ah Myaing PDF nih kan kah hna i SAC ralkap 6 an thi,” tiah Bo Let Ya nih a chim.\n“Kan theih ning ahcun 6 an thi, an ruak zong kan zoh kho rih hna lo, a thimi hna pawngkam in seh meithal in an congh hna. Kyuak Khuat khua ah palik 45 hrawng nih an cheknak gate a um. Kanmah phu chungin phih khamnak le cheknak an kan tuah. Nihnih chung kan ngiat hna hnu May 25 zanlei sml 3:05 minutes ah kan kah hna, sml cheu chung kan i kap,” tiah a chimchap.\nSAC ralkap 70 hrawng cu Kyuak Khuat khua ah umhmun an khuar i, 57 hrawng lawng an taang, tiah Bo Let Ya nih a chim. A luancia May 17 zinglei ah Myaing khua in a chuakmi Pyusawthi le SAC ralkap pawl cu, Myaing PDF nih an rak kah hna i, Pyusawthi 20 hrawng an rak thi.\n#Myanmar Ram Pumpi Nikhat Chung Kahdohnak Ah SAC Ralkap 68 An Thi. Myanmar ram pumpi in May 25 nikhat chung kahdohnak ah SAC ralkap 68 an thi i PDF 2 an nunnak a liam ve tiah Khit Thit Media nih a langhter.\nKhit Thit Media nih cazin a khawmhsuat ning ah SAC ralkap a thimi hna cu Magwe ramthen , Kyaukthu ah 30 , Sagaing ramthen Chaung Oo ah 36, Minmu ah 2 an thi i Sagaing ramthen Minmu ah PDF 2 an nunnak liam ve.\nRelchap >>>>>><<<<<<<< Nihnih chung ah SAC ralkap nih Yunmarpin pengkomh khuate 20 hrawng an khangh caah tualchung mi 10000 leng inn le lo an zam tak, tiah ralzam zohkhenhtu bu sin in theih a si.\nMay 24 le 25 nihnih chung ah SAC ralkap nih, Yinmarpin pengkomh chung khuate Aung Chan Thar, Sihlaw, Aung Chan Aye, Sihlawchaung le Myayaih(အောင်ချမ်းသာ၊ စည်လှောင်၊ အောင်ချမ်းအေး၊ စည်လှောင်ချောင်း၊ မြရိပ်၊) khua 5 telh in khua 19 mei in an khangh, tiah theih a si.\nSAC ralkap nih Yinmarpin peng khuate an khangh caah tualchung mi 10000 leng inn le lo an zam tak i, ralzam dirhmun in an um. Ruahkham angki, eidin ti le rawl, sii-aii le thilri an herh tuk, tiah ralzam zohkhenhtu hna nih an chim.\nSagaing ramṭhen chung ah SAC ralkap nih internet le phone line an phih. Ralkap thazaang tam tuk in rallam an sial, khuate tam tuk mei in an khangh pin ah tualchung mi an thilri man sung zong an firpiak hna, tiah theih a si.


Democrat pawl zong mee firnak kong ah an lau tuk cang! – The Cherry Par\nDemocrat pawl zong mee firnak kong ah an lau tuk cang!\nNovember 22, 2020 Cherry News\t0 Comments\nDemocrat pawl zong mee firnak kong ah an lau tuk cang! Pennsylvania state thimnak cu palik le FBI nih an dothlat cuahmah lio pi a si tiah Department of Justice (DOJ) nih a chim. Tu zarh chung ah an hlawnhmi mee (9) an hmuh. A zapi tein Trump ta lawngte an si.\nWisconsin state zong ah county (2) ah nawncek lakah an hlawnhmi beng (3) an hmuh. Winconsin hi atu ah mee a voihnihnak an rel cuahmah liopi a si. Atu te taktak ah 2018 thimnak lio ah Texas ah mee a firmi mibu kha an tlaih hna.\nPennsylvania ah hin mee rel ni an rak sauter mi hi hi bantuk in mee kha an thim i hlawnh an rak duh caah a si. Mee rel ni rak sauter ding biakhahnak hi supreme court i beiceihtu pahnih he ti in biaceihtu (7) nih an rak tuahmi a si. an zapi in Democrat lawngte an si. Zan khat chungah rel dih rak sisehlaw mee hi an rak hlawnh manh lai lo.\nCun Michigan i biaceihtu (video ah an tarmi nu) hi a ngaingai ti ahcun politics activist a si. University pakhat ah puarhrannak (activist) tuahnak kong a rak chim balmi zong a um. Cun kan hnu February ah Iowa state i thimnak ah a ho nih dah teinak a hmuh ti kha a rak i fiang lo. Democrat lei nih teinak puan an rak zaar. Sihmanhsehlaw thla (7) hnu ah mee fir ruang ah a si ti biafiang an theih cang. Hi teinak a hmumi nu hi Hilary Clinton le Biden nih ruahnak petu ah an i hmanmi a si. Hitihin hlathlainak cu a hram in an domh cang lai. Trump cu teinak lampi ah kal hram aa thawk cang.\nRelchap ding thawngpang dang pawl: Atu te bak ah Democrat lei tangmi media tampi cu Trump lei ah an i mer cang i Trump lei ah a laan an thlir cang. Trump nih a tei hrimhrim lai tiah aa-mah-an-khan (guaranteed) cang hi. Press le media hna nih Trump kong lawng te an tial cang. Trump angki le Trump luchin lawng te an chuah cang. Pathian nih Trump cu teinak pekthan a timh cang. Khrihfa vialte “Amen! Halleluijah! ti hna u si! Amen! Halleluijah!\nA tanh zuammi nih rak tanh rih ko u! A chimmi cu hi ti hin a si: “Lungrual tein kan rak tuahtimi dirhmun, hi hlan ah Obama uk lio caan ah mee nan rak firmi bantuk dirhmun kan phan than cang. American politics tuanphung chungah a ngan bikmi le mi phun kip a telmi mee firnak organization kan ser khawh cang tiah ka zumh” tiah a chim. Biden nih Miraang holh in hitihin a chim: ” We’re in the situation where we’ve put together and (as) you guys did a fraud in the Obama’s administration before this. We’ve put together, I think, the most extensive and inclusive voter fraud organization in the history of American politics.”\nUS ummi Biden tanhtu pawl, hi zat remruam tangka hi nan pe kho taktak lai maw? Biden tanhtu pawl cu “ngakchia nih naamte kha lentecelhnak ah a hal bantuk khi nan si. Nanmah le nanmah naan in an i chun te lai. Biden nih pakhaknak ah Green New Deal ka tuah lai tiah a timi hi zei thei loin na tanh ve sual maw? Thil tha cu a si ko nain hihi tuah taktak sehlaw, nan chungkhar nih zeidah nan tuar ve lai ti na hngal taktak maw?\nGreen New Deal an timi cu a tawifiannak in kan chim ahcun motor, sehzung tbk in a khu a chuakmi carbon um lo ding in tuah i vawlei a liinmi zorter kha a si. Hi Green New Deal ca ah hin Biden nih 2 trillion ka hman lai tiah a ti. Cu tin a tuah taktak ahcun chungkhar pakhat nih $20,000 cio nan thawh a herh te lai.\nSihmanhsehlaw mithiamsang hna nih cun 10 trillion a dih lai an ti. Cutin a si ahcun chungkhar pakhat nih $100,000 cio nan thawh a herh te lai. Cun nan motor hlun kha nan zuar a herh lai i motor thar (electric motor) kha nan i cawk a herh te lai. Tangka a hlei in na dih chap lai.\nHi ruang ah hin pei Biden nih mee tampi a sungh phah nak a si cu. Kha Biden hi president hun si taktak seh law, a chim ning in a tuah taktak ahcun, kha zatzat tangka kha na tho kho taktak lai maw? Ni tampi cu nan inn man leiba hmanh nan pe kho dih rih lo kha mu. Na zumh lo cun a tanglei video kha ra zoh. Rev. Biak Lian Vel\n← Democrat lei tangmi media tampi cu Trump lei ah an i mer cang i Trump lei ah a laan an thlir cang.\nBreaking News: FBI chung misual hna he ca an i kuatmi an hmuh cang i Obama nih “Kei cu ka tel lo,” tiah aa pheh cang hi. →


Khrih Hnu Zulh awkah Zeizong vialte Kaltaknak | Felix Fajardo\nKhrih Hnu Zulh awkah Zeizong vialte Kaltaknak\nFELIX FAJARDO NIH A CHIM\nKum 16 ka si lioah ka pa nih hitin a ka ti: “Phungchim na kal ahcun rak ṭin ti hlah. Na rak ṭin ahcun na ke kaan khiah lai.” Cucaah inn in chuah awkah bia ka khiah. Mah cu kan Bawipa, Jesuh hnu zulh awkah hlawtnak ka tuah hmasa bikmi a si.\nZEICAH ka pa cu a thin a hun tuk? Kaan chimh hna lai. 1929, July 29 ah ka chuak i Philippines ram, Bulacan peng i khuate pakhat ah ka ṭhang. Kannih cu sifak kan si i nunning sawhsawh tein kan nung. Ka ngakchiat lioah Japan ralkap nih Philippines ram kha an rak doh. Asinain kan khua cu a hriang ah a ummi a si caah raldohnak nih a kan hnorsuang tuk lo. Radio, TV le thanhca hna kan ngeih lo caah midang sin lawngin raldohnak kong kha kan theih.\nUnau pa sarih kan si i kumriat ka si lioah ka pi le ka pu nih an sinah um dingin an ka lak. Kannih cu Catholic kan si ko nain ka pu cu biaknak kong i ruahceihṭi kha a duh tuk i a hawile nih an pekmi biaknaklei ca hna zong kha a cohlan. Tagalog holh * in chuahmi Huhphenhnak, Himnak le Langhternak timi cauk hmetete le Baibal a ka hmuhsakmi kha kaa cinken rih. Baibal kha, a hleiin Thawngṭha cauk pali rel kha ka duh tuk. Mah nih Jesuh hnu zulh duhnak lungput a ka ngeihter.—Johan 10:27.\nBawipa Hnu Zulh Dingin Cawnnak\nJapan ralkap cu 1945 ah Philippines ram in an kir. Mah lio caan hrawngah ka nu le ka pa nih inn ah rak kir dingin an ka auh. Ka pu zong nih a ka fial caah inn ah ka kir.\n1945, December ah Angat khua i Jehovah Tehte Hna cu phungchim awkah kan khua ah an ra. Kum upa a simi Jehovah Tehte pakhat cu kan inn ah a ra i “ni hmanung bik” kong Baibal chimmi kha a kan chimh. (2 Tim. 3:1-5) Kan umnak pawng i khua pakhat ah Baibal cawn dingin a kan sawm. Ka nu le ka pa cu an kal lo nain kei cu ka kal. Minung 20 hrawng an si i cheukhat nih Baibal biahalnak an tuah.\nAn chimmi kong hna kha ka hngalhthiam lo caah ṭin dingin bia ka khiah. Asinain mah lioah Pennak hla pakhat an hun sak. Mah hla kha ka duh tuk caah ka ṭhu ṭhan. Hla sak le thlacam a dih hnuah kan zapi in a ra laimi Zarhpi Ni ah Angat khua ah rak i pumh dingin an kan sawm.\nMah pumhnak cu Cruz chungkhar hna inn ah tuah a si i cuka hmun phanh awkah meng nga (kilometer 8) hrawng kan ke in kan kal. Aa pummi cu 50 hrawng kan si i mino tete hmanh nih a thukmi Baibal kong hna an phit khawh caah ka khuaruah a har tuk. Voi tam nawn kaa pumh hnuah kum upa a simi hmaikal unaupa Damian Santos nih an inn ah riah a ka sawm. Zan khua dei ti awk tlukin Baibal kong kan i ruah.\nMi pawl cu a hrampi Baibal cawnpiaknak an hngalh hnu tlawmpal ah tipil an ing colh hna. Kaa pumh hnu tlawmpal ah unau pawl nih keimah le midang kha “Tipil in nan duh maw?” tiah an kan hal. Mah tikah “Ka duh” tiah ka ti hna. Bawi Khrih caah rian ṭuan ka duh. (Kol. 3:24) Cucaah tiva ah kan kal i 1946, February 15 ah kan lakin pahnih cu tipil kan ing.\nTipil a ing cangmi Khrihfa nih cun Jesuh bantukin hmaan tein phungchim a hau ti kha ka hngalh. Ka pa nih “phungchim awkah na ngakchia tuk rih i tipil innak men in phungchimtu na si ding a si lo” tiah a ka ti. Pathian Pennak kong thawngṭha kan chimmi kha Pathian nih a duh tiah ka ti. (Matt. 24:14) Cun Pathian sin ka biakam ningin ka tuah a hau ti zongin ka ti. Cucaah a hmasa ah ka chim bantukin ka pa nih a ka tlerhmi a si. Mah cu phung ka chim ti nakhnga lo caah a tuahmi a si. Cucaah Jehovah rian ṭuan awkah a hmasa bik hlawtnak ka tuah.\nCruz chungkhar nih Angat khua ah anmah he um dingin an ka sawm. Keimah le an fanu hniang, Nora kha hmaikal ṭuan dingin tha an kan pek. Cucaah kan pahnih in 1947, November 1 in hmaikal kan ṭuan. Nora cu khuadang ah hmaikal a ṭuan i kei tu cu Angat ah ka um ko.\nZeizong vialte Kaltak awkah a Dang Caanṭha\nHmaikal kumhnih ka ṭuan hnuah Bethel in unaupa Earl Stewart cu Angat khua ah a ra i mi 500 leng pumhnak ah phung a chim. Mirang holh in a chim i keimah nih Tagalog holh in a tawinak in ka lehpiak. Mah cu phungchimnak ah a hmasa bik holh ka lehmi a si. Zeitindah ka leh khawh? Sianginn hi kum sarih chung lawng ka kai nain ka sayale cu Mirang holh a hmangmi an si caah a si. Mah lengah Baibal hrambunhmi cauk pawl cu Tagalog holh in tlawmpal lawng chuah a si caah kan cauk tampi kha Mirang holh in ka hlathlai. Mah nih phungchimnak ah holh leh khawh ding tiangin Mirang holh kha ṭha tein hngalhthiam awkah a ka bawmh.\nUnaupa Stewart nih 1950 ah U.S.A, New York ah tuah dingmi Theocracy Ṭhanchonak Civui ah missionary pawl cu an kal lai caah Bethel ah rian bawmh dingin hmaikal pakhat asiloah pahnih kan herh hna tiah a ti. Sawmmi ah kei zong kaa tel ve. Bethel i rianṭuan awkah ka tuah tawnmi thil hna kha ka kaltak ṭhan.\n1950, June 19 ah Bethel ka phan. Bethel inn cu a ngan i a hlunmi a si, cun a hmun cu acre 2.5 a kau i thingkung nganpipi nih an kulh dih. Cuka ah innchunghawi a ngei lomi unaupa 12 hrawng an um. Zingka ah rawlchuannak ah ka bawm hna. Cun suimilam pakua hrawngin thilsuknak khaan ah thil ka ṭaih. Zanlei zongah mah rian cu ka ṭuan. Ramkomh civui tuahnak in missionary pawl an rak kir hnu hmanhah Bethel ah ka um rih ko. Unau pawl nih an ka fialmi paoh kha ka tuah. Kuat dingmi mekazin pawl ka fun, mekazin a lami cazin kha ka tuah i khualdonnak zongah rian ka ṭuan.\nGilead Tinṭan Kai awkah Philippines inKa Chuak\n1952 ah Philippines in keimah le a dang unaupa paruk kha a voi 20nak Gilead Tinṭan kai awkah an kan sawm. Mah tikah kaa lawm tuk hringhran. United States kan um lio i kan hmuhtonnak vialte cu ka caah thil thar an si dih. Kan khua he cun aa dang tuk hringhran..\nGilead tinṭan ka kaiṭimi hna he\nTahchunhnak ah, a hlanah kan hmuh bal lomi thilri le umkheng hna hmanning kha kan cawn. Khuacaan zong aa lo lo. Zingkhat cu kaa ṭhangh tikah innleng vialte cu an raang dih. Mah cu a voikhatnak hawrha ka hmuhnak a si. Mah cu aa dawh tuk ko nain a kik tuk hringhran.\nGilead tinṭan ah kan cawnmi hna cu an ṭhat tuk caah mah thlennak hna cu ka caah zeihmanh an si lo. Cawnpiaktu pawl cu a ṭha tukmi saya an si i Baibal hlathlaining hna kha an kan hmuhsak. Gilead tinṭan nih Jehovah he kan i pehtlaihnak kha fehter awkah a ka bawmh.\nTinṭan a dih tikah New York Khualipi i Bronx ah chikkhat chung special hmaikal ṭuan dingin rian an ka pek. Cucaah 1953, July ah Bronx ah tuahmi Vawlei Thar Mibu timi Civui ah kaa pum kho. Mah civui a dih tikah Philippines ah rian an ka pek ṭhan.\nA Nuam Tukmi Khuapi Kaltaknak\nBethel i unaupa hna nih peng zohkhenhtu ṭuan dingin rian an ka pek. Jehovah miphun bawmh awkah khuapi, khuate a rak tlawngmi Jesuh i zohchunh awkah mah nih caanṭha tam deuh in a ka pek. (1 Pet. 2:21) Phillippines ah a ngan bikmi tikulh, Luzon a lai hrawngah peng zohkhenhtu ṭuan dingin rian ka hmuh. Mah ah Bulacan, Nueva Ecija, Tarlac le Zambales peng hna an i tel. Khua cheukhat cu tlawn awkah lung a tam tuknak Sierra Madre Tlang hna kha ka hrawn. Mawṭaw le tlanglawng hna a um lo caah thing a phormi mawṭaw mawngtu hna kha thing cungah ṭhut khawh a si lai maw tiah ka nawl hna. Voi tampi cu an ka phorh tawn nain cutin i cit cu sia a rem lo ngai.\nKhrihfabu tam deuh cu a hmemi le a tharmi an si. Cucaah ṭha deuh in pumhnak le lohmun rian ṭuan ning ka chimh hna tikah unau pawl cu an i lawm tuk.\nA hnuah Bicol peng dihlak ah peng zohkhenhtu ṭuan dingin rian an ka pek. Cuka hmun hna cu a kikiang ah a ummi an si. Jehovah Tehte an phanh bal lonak hmun hna ah special hmaikal pawl cu phung an chim. Inn pakhat i an zunput cu khor cungah thing pahnih te lawng aa khangmi a si. Mah thing kha ka lamh tikah thing nih a ka kiahtak i khor chungah ka tla. Cucaah saupi in kaa kholh.\nCuka i peng zohkhenhtu ka ṭuan lioah hmaikal rian kan rak thawkṭimi Nora kong kha ka hun ruat. Mah lioah anih cu Dumaguete Khua ah special hmaikal a ṭuan lio a si i ka va tlawng. Mah hnu cun ca kan i kua lengmang i 1956 ah kan i um. Kan i um in zarhkhatnak ah Rapu Rapu Tikulh i Khrihfabu ah kan tlawng. Tlang hna kan kai i lam hlapi kan ke in kan kal ko nain hmunkhat te ah lamhla i a ummi unau pawl kan bawmh khawh hna caah kan i nuam tuk.\nBethel ah Rian Ṭuan Ṭhan dinginAn Kan Sawm\nPeng zohkhenhtu in kumli hrawng kan ṭuan hnuah zung ṭengnge ah ṭuan dingin an kan sawm. 1960, January in Bethel ah rian kan ṭuan. Kum tampi chungah Jehovah bupi caah rian nganpipi a ṭuanmi unaupa hna sinin tampi ka cawn. Nora zong Bethel ah rian a phunphun a ṭuan ve.\nCivui pakhat ah Cebuano holh lettu he phung ka chim lio\nPhilippines ah Jehovah rian a ṭuanmi an hun tam thluahmahmi hmuh cu thluachuah taktak a si. Nupi ka ngeih hlan, ka no lio i Bethel ka phanhka ah ram pumpi ah thawngthanhtu 10,000 hrawng kan um. Atu ahcun Philippines ah thawngthanhtu 200,000 leng kan um cang i unau zakhat leng cu phungchim rian bawmh awkah Bethel ah rian an ṭuan.\nCaan a liam thluahmah bantukin Bethel ah ṭuan awk rian zong a tam thluahmah ve i hmun kau deuh in a hau. Cucaah Uktu Bu nih zung ṭengnge kauh awkah hmun an kan kawlter. Canamnak ah tlangtlatu a ṭuanmi unaupa he zung ṭengnge pawngkam i Tuluk miphun pawl an umnak ah innkhat hnu innkhat kan kal i hmun zuar nan duh maw tiah kan hal hna. Asinain ahohmanh nih zuar an duh lo. Mipa pakhat nih cun “Tuluk miphun nih an zuar bal lo. A cawk lawng kan cawk” ti hmanhin a kan ti.\nUnaupa Albert Schroeder phung a chimmi holh ka lehpiak lio\nAsinain nikhat cu kan i ruah lomi thil pakhat a hung um. Kan zung pawngah a ummi pakhat cu United States ah aa ṭhial hnik caah a hmun kha cawk nan duh maw tiah a kan hal. Cun a dang innpa pakhat zong nih a hmun kha a kan zuarh i a pawngkam i midang zong zuarh ve awkah a forh hna. “Tuluk miphun nih an zuar bal lo” a timi pa sin hmanhin kan cawk khawh. Chikkhat ah zung ṭengnge hmun cu a letthum in a hun ngan deuh cang. Mah cu Jehovah duhnak a si ti cu a fiang.\n1950 lioah cun Bethel i rian a ṭuanmi lakah ngakchia bik ka si. Atu ah cun ka nupi le kei cu upa bik kan si. Jesuh nih a ka fialmi rian paoh ka ṭuan i a hnu ka zulh caah kaa ngaichih bal lo. Ka nu le ka pa nih an inn in an ka ṭhawl ko nain Jehovah nih amah a dawmi chungkhar nganpi a ka pek. Kan hmuhmi rian cu zei a si hmanhah Jehovah nih kan herhmi vialte a kan pek ti kha ka zumh. Jehovah nih a kan zohkhenhnak vialte ah Nora he kan i lawm tuk i midang zong Jehovah kha hneksak awkah kan forh hna.—Mal. 3:10.\nJesuh nih ngunkhuai khawltu Matthai Levi kha a hnu zulh awkah a sawm. Matthai nih zeidah a rak tuah? “A tho i, zeizong vialte kha a kaltak i [Jesuh hnu] a zulh.” (Luka 5:27, 28) Kei zong Jesuh hnu zulh awkah zeizong vialte kaltaknak caanṭha ka hmu ve. Midang zong thluachuah tampi hmuh awkah cutin tuah ve dingin ka forh hna.\nPhilippines a ṭhancho caah nuam tein rian ka ṭuan\n^ cat. 6 Jehovah Tehte Hna chuahmi a si nain atu ah cun an chuah ti lo.


PDF Pasaltha Hna Nih Cun, Mipi Sin Ah, Ralrin Taktak, Dingin Cathanh An Chuah Mikong Lam Cu, – Chintanbo\nSAC ralhrang ralkap nih ramchung remdaihnak langhter duh in a ra laimi ti toih puai cu hluanghlai taktakin tuah a timh,Tamu pengkomh, Tamu khuapi zongah ti toihnak le hlasaknak hmun hnih bak an tuah i, nuam taktakin ti toih puai hmang dingin timhtuahnak an ngei.\nCucaah Tamu PDF Battalion 1 nih SAC ralhrang timhtuahmi cu a tlamtlin nakhnga lo, ti toih puai caan chungah biatak tein kahdohnak kan tuah lai caah mipi nih ti toihnak hmunah,\nkal lo ding, KTV tibantuk zongah kal lo ding, Private Club tibantuk zongah kal in nuamnak hmang lo ding, minung tamnak hmunah kal lo dingin ralrin peknak cathanh an chuah.\nRelchak thawng dang Falam Khuachung Ah Lentecelhnak Zuamnak A Umlai, A Huammi Poah Nih Cu Zuamnak Ah I Telkhawh A Si lai,A ra laimi April, 11-20 tiang Falam khuachung ah lentecelhnak zuamnak a um lai,Cu zuamnak ah telve a duhmi hna nih 9.4.2022 a hnubik chia in min cazin pek a si lai.\nZuamding mi phun hna cu Vallyball nu pa, Tennis, Table Tennis, Badminton, Golf, kum-18 tang pakhat hlasak zuamnak nu/pa, Fusal hna an si lai.\nCu lentecelhnak zuamnak cu Caholh le Nunphung” phu hruainak in tuahtimh a si i, cu zuamnak ah telve ding in min cazin pek a duhmi hna nih NRC number pek a haulai tiah theih a si.\nRelnuam biatawi,Remhhlei run-inn sernak,Semkhat le maw, semmawng rual he,Tlimno rawn le phailaizawl tiangKan len kha mu, nuam thlaimai in,Phai len rih lang, tluangthuk in e,Sifah harsat, docawi thlaipat zawn.\nKhomkha le maw, anhnah buti he,Sunghno chuanrawl dumți caan khaThlamzuun an cuang, merem lo inSakhnem ruun-inn doi, Sahrang lu tlunh caan le,Khuachuah hauhnar, zaido awih he,\nThan thlah caan ah kan lawmh kha mu,Mitthlam an cuang, ka ngai ruangmang,Pilnim thlawh le leileh bunh caan,Phulhrawh caan ah, khukțhi rual he,Thathunh sawm in ramțuan caan kha,Ka von ngai ruangmang, tluangthuk in.\nZeitik caan tal, nehbung khirh in,Hmuhton caanrem um khom hnga maw,Maw Nuncan sifah, nguntial kawl hi Cunghlum khuazing, za ka chan in,Ka hruai sawh law, semnak khua ah,Ka ngai hringhran, kan khua te kha.


Palek hi na tih ve maw? Palek Phungbuar le mi sawhsawh phunbuar hi aa khat kholo - CHIN VAKOK NEWS\nAtanglei cabia hi van rel ve hmanh ngakchia nih a thiam cia a pilh ruang ah A saya nih a philh ve theng cu a hau ma?\nNai te i Bawngkawn I palek nih an velhmi pa kong kha khuaruahnak ah a um ngaingai, chun a muih lio zong si lo mi khua ceu lio bak ah kha bantuk thil kha a cang a si I cu hmanh ah khua laili lansung bak ah a si rih zaan le mui lak chin ahcun zeidah an lawh hnga, cun a cunglei upa hna le mipi nih an hmuh khawh hna lo nakhmun chin ah zeidah a lawh hnga? Tibantuk khuaruahnak nih hin ruahnak hi a hruai lo kho lo.\nPhungbuar ah hin mi sawhsawh phungbuar le Palek phung buar hi a lo kho lo, phung a buar hmasa le phungbuar v eve tiin fonhtawnh awk an tha lo,pakhat cu phung a buar ahcun hrem ding a si a sinain pakhat cu phung a buar mi kha tleih in Upadih hmai ah a chuahpi tuzing a si. An dirhmun ai lawh lo ning cu Cawnpiaktu Saya le cawnpiak mi in tahchunh hna usihlaw kan tituk hnga maw? Mipi nih phung an buar ruang ah le Upadi zei ah an rel lo zong ah Palek nih phung an buar le le zei ah an rel ve lo cu thilhman le dik a si kho lai lo.\nCawnpiakmi Siangngachia nih ca a thiam cia mi a philh tik ah Cawnpiaktu saya pa nih a philh ve theng cu a herh lo.Mipi hi phungzul ding in ti kan si ahcun Palek cu phung a zul hrimhrim ding an si. Kan palek hna lak ah mipi ca ah rian bia tak tein a tuanmi mitha taktak le zumh awk tlak takmi minung tampi nan um kan theih ko. Mipi zeirel lo mah duh in a rak cawl cang tawn mi ruang ah nan min a chia tawnmi hi a poituk, cu ruang ahcun nan lung a hnur lailo tiah kan zumh. Mipi nih mawhchiat mi minlak ah nan min ai telve lo ti nan theih ko khah.


Director Nih Ka Memet Zoh Dingin A Ka Hal J.Lo Nih A Chim – FIAKFAIROCK\nDirector Nih Ka Memet Zoh Dingin A Ka Hal J.Lo Nih A Chim\nVawleicung min thang singer le Actress a si fawn mi J.Lo cu Film pakhat (amin lanhter lo mi ) a cannakah cun,director nih ka memet zohdingin a ka hal tiin a chim .A mah ka zohtikah amaktuk ko ka ti i, nan Nu ta vazoh ko tiah ka titikah cun, nangmah ta hi zoh ka duhtuknak a sautuk cang a ka ti,tiin a chim .\nKa thin hungtuk i, na ningzak lo maw??ka ti i,kal tiah ka tthawl tiin a chim. thuamhnaw i thlaknak room ka thuamhnaw hruk dingin aka buaipitu nu pakhat he kan um lio ah,director cu a rak lut ve i, ka hmuh lio ah hin, na thuamhnaw cu,i thlak law, na memet ka zoh duhtuk ko tiah aka ti i, ka thin hungtuk i, ka pumpak thil ah, rak i rawlh duh hlah tiah ka ti tiin a chim mi cu asi.\nNa tuahding mikha va tuah law, kal ko tiah ka ti i, sihmanhsehlaw, amin cu ka lanhter lai lo tiin J.Lo nih cun a chim. film le Music leiah sexy tukin ka lanhzungzal caah hi bantuk hi ka tuah duh lai tiah a ruah mi a si lai tiin a chim i. ka “nih” chuaktuk a si ko tiin a chim len ve .\nA chim rih miah cun,Director te hna zong nih hin, mi hmuh lo-ah cun, zeithil poh hi an rak tuah duh ve ko i, sihmanhsehlaw, mi hmuh lio ah cun, an mizia hi a langkho lem lo i, , ani sumkho ve tuk ko. Director ansi tiin kan ngamhtuk hna ding cu an rak silem lo tiin “Ni” cung in a chim rih mi cu a si.\nBenben Caah A Fans Pawl Nih An Thil Tuah Mi Aidawh Tuk E Thisen Tiang In An Hlut Piak Hna (Hmanthlak Tampi)


Vice President Henry Van Ṭhio He Ai Neihniam Ngaimi Daw Tint Tint Lwin A Leiba Cham Lo Cun Taza Kan Cuai Lai – Chin World News Evening\nFebruary 15, 2020 Salai Van Thawngpang\nChin United FC le Thantlang i Hotel le Yangon Water Bus ngeitu Daw Tint Tint Lwin (Tint Tint Myanmar Group of Companies hruaitu) nih a leiba (772,13,850) cu February ni (28) hlan ah a pek thlu lo ahcun Biaceih zung ah taza kan cuai cang lai tiah tuchun ah acozah thawngzamhnak hmang in cathanh an chuah tiah theih asi.\nHiti bantukin thawngthanhnak an tuahmi hi Petro & Trans Group of Companies Limited i Managing Director U Zin Ko Lin fialnak in sihni U Than Tun min in ca an chuah hi a si. Ca an chuahmi chungah “Tin Tint Myanmar of Group Of Companies i Chairman Dawt Tin Tint Lwin nih a ngeihmi Water Bus tilawng HNA caah hman dingmi desil cu Pero & Trans Group of Col.Lted ta a ba in a hman, thla dih hnu ni(10) chung ah kan pek ṭhan hna lai tiah biakamnak he a rak lak i aluancia kum 2018 September ni (4) in December ni (9) tiang a ba in a lak hi a si. H nicaan chung ah a hmanmi hi a dihlak in Kawlram tangka (772,13,850) a si i kum 2019 August ni (15) hlan ah a za tein kan pek dih hna lai tiah minsen thutnak zong a tuah nain a leiba cu an kan pe hlei lo.\nCu ruangah 2020 kum January ni (25) ah Company nih Sihni sinin Tint Tint group sinah February ni (7) hlanah leiba cham dih in theihternak ca kan pek nain Mayangon peng ah a zung a thial cang an tiin Yangon cakuatnak zungin theihternak ca kan pekmi cu an rak kir ter ṭhan.\nCucaah Dawt Tin Tint Lwin i Phone ah voitampi kan call nain kan phone call a kan thah khan lole kan phone call a tlai duh lo i chawnh khawh loin a um. Cun na leiba hna hi kum 2020 Februay ni 28 hlanah na cham dih lo ahcun Biaceih zungah taza kan cuai cang lai” tiah an langhter.\nTint Tint Myanmar Group of Companies nih a sak cuahmahmi Thantlang Hill Resort hi eka (11) a kaumi a si i ting (10,000) dih dingin timtuah a si. Cun company ngeitu Daw Tint Tint Lwin hi Vice President Pu Henry Van Ṭhio chungkhar hna he a neihniam ngaimi le a ngamhtlak ngaimi an si i Yangon Water Bus tilawng zongah Henry Van Ṭhio te chungkhar hna he tiin an cuang ṭi bal cang.\nCun Vice President Pu Henry Van Ṭhio nupi Pi Anna Hluan zong aluancia kum 2019 Hakha le Thantlang a kal tanah Dawt Tint Tint Lwin nih a zulh ve i Vice President Pu Henry Van Ṭhio te chungkhar nih Christmas an tuah caan ah Dawt Tint Tint Lwin hi an sawm lengmang tawn tiah an langhter.\nNote: Falam holh in an ṭialmi kan lehchawmmi a si tikah kan i palhnak tampi kho men nan kan theihthiamnak lai kan in nawlpat duh hna.


CDF-Matupi Nih Ralhrang Taktak An Thah Tthan Hna, Hliamtuar An Tam – Onlinenungak\nCDF-Matupi Nih Ralhrang Taktak An Thah Tthan Hna, Hliamtuar An Tam\nChinland Defense Force – Matupi (CDF-Matupi) nih, “Ralhrang Kawl Ralkap 20 kan thah hna pinah adang 10 zong fak taktak in kan hliam hna,” tiah thawng a thanh. Matupi khua um ralhrang Kawl Ralkap LID 304 le 140 phu ralkap pawl cu October 30 ahkhan Mindat lei ah an kal.\nMatupi in meng 6 hla hrawng an kal lio zaanlei nazi 6 ah CDF-Matupi hmenhmi bomb nih a puah hna pinah CDF-Matupi nih an kah chih hna. “Cutin ralhrang Kawl Ralkap 20 hrawng an thi i adang 10 hrawng fak piin hliam an tong,” tiah CDF-Matupi nih thawngthanh.\nNovember 2 zingka 9am zongah CDF-Matupi le Kawl Ralkap fak ngai in an i kap. Kawl Ralkap pawl cu Matupi – Paletwa lam um Tuishit khuate ah an lut i meithal he miakpi he duhpaoh in an puah caah khuami vialte nunnak kawl in ramtang ah an zaam dih.\nKawl Ralkap 300 hrawng cu motor 83 in October 28 zaanlei 6pm ah Matupi khua an phan cang. Mah ralhrang pawl hi Chin ram lak dingin Magway ramṭhen, Pauk le Kyaukhtu khua lei in a ra i October 12 ah Mindat khua a phanmi an si.\nMindat in Matupi lei an kal lio lam tanṭim ah CDF-Matupi le CDF-Mindat nih an kah lengmang hna i “20 hrawng kan thah hna pinah, 20 hrawng kan hliam chih hna” tiah CDF-Matupi nih a thanh.\n“Kanmah CDF-Matupi lei cu hliam tongmi le thimi kan um lo. “Ralhrang Kawl Ralkap pawl cu atutiang hi Mindat – Matupi lam um khuate pawl ah umhmun an khuar peng rih. “An umnak khua paoh ah meithal he miakpi he duhpaoh in an puah. Inn an baoh, thil an fir, innzuat saṭhil vok le ar an thah ei piak hna.\n“Mah ruangah sualnak ngei lo khuami 1,100 leng nunnak kawl in ramtang ah an zaam cang. Ramtang ah rawl le sii ai harsa ngai in an um hna. “Matupi peng ralzaam pawl cu nihin tiang aho sin hmanh in bawmhnak kan hmu rih lo, tiah ralzaam pawl nih an chim,” tiah CDF-Matupi nih a thanh.


Good News: SAC Ralhrang 2 PDF Sinah An Zaam Than Ee - Chin Eleven News\nJanuary 21, 2022 admin@chin11news.com Health 0\nSAC ralhrang Tatmah (101) taang ah a um mi Yezakyo Township, Phulone Khuate pawng ah umhmun a khuar mi Tatzin 256 chung SAC ralhrang minung pahnih hna cu an hriamnam he CDM an tuah, an umnak Sakhan an zaam tak i PDF sin ah an kal tiah theih asi.\nAn mah SAC ralhrang Sakhan zaam tak in PDF sin ah CDM a tuah mi pahnih hna i Zaw Ka Lay Bo Htu le Ko Thet an si, SAC ralhrang tang cawlcangh kan duh ti lo, kan celh ti lo tiah caantha a um lio te ah PDF sin ah an zaam hi a si i Yezakyo Township PDF nih a himnak hmun ah tha tein an chiah cang hna tiah PDF cathanh ah an langhter.\n“SAC ralhrang taang ah rian ttuan a duh ti lomi, Mipi lei ah ka dir cang lai tiah biakamnak a tuah mi ralkap pahnih hna cu tha tein a himnak ah kan chiah cang hna. Hmailei zong ah SAC ralhrang chung in mipi lei ah dir a duh mi, CDM tuah a duh mi paoh cu nan chungkhar le nan pumpak himnak tuanvo kan i lak hna lai, a himnak ah tha tein kan i chiah hna lai, a duh mi paoh nih pehtlaih khawh kan si tiah” Yezakyo Township PDF nih cathanh zong ah an langhter chih.\nNaupawi lio a simi Daw Tin Maw Lin tuksapur in a hrem i a thattu lak ah aa tel vve mi, Ma Oo Pin Police pakhat pa cu Namte in an sam caah hliamhma fak tuar in atu hi Sizung ah Emergency in SAC ralhrang nih an kal pi tiah Ayeyarwaddy Times sin in theih asi.\nNihin January 21, 2022 zinglei deuh ah khan misual SAC ralhrang kut taang Police pakhat cu Namte in an sam caah Emergency in Ma Oo Pyin Sizung ah an kal pi hi asi. Namte in sam a tong mi Police pa hi a min ah Maung Maung tiah auh mi asi, Zuri pa pakhat ka tlaih a ti nak ah Zuri pa nih Namte in a sam ruang ah faak ngai in Police pa cu hliam a tuar hi asi tiah an chim.\nAtu Namte samnak in hliam a tuar mi Police Maung Maung hi Naupawi lio mi Daw Tin Maw Lin tuksapur in a hremtu le a that tu lak ah aa tel ve mi asi tiah Ayeyarwaddy Times nih cun a langhter.\n“Ko Aung Lay timi pa hi Zu a ri i lampi ah a au khuang, cu lio ahcun Civil thuam in Police pawl nih an rak zuan hnawh i tlaih an tim. Cu lio ahcun Namte in a sawm hna. Cun Police nih Meithal in a takpum ah an kah ve nain a mah nih Police pakhat, Maung Maung cu faak ngai in a hliam hmanh ve. Atu hi Ko Aung le siseh, Police pa Maung Maung siseh, an pahnih in Emergency in Sizung ah kal pi an si” tiah theih asi.\nPalek Sual Taktak Mi, Fak Taktak In An Thah Ve Cang


President Trump cu Barack Obama bantukin Kham an timh leng zong ah Kham khawh a si lo US Supreme Court Justice ding cu a thim thiamthiam ko hna. – Thechinlungnews\nPresident Trump cu Barack Obama bantukin Kham an timh leng zong ah Kham khawh a si lo US Supreme Court Justice ding cu a thim thiamthiam ko hna.\nPresident Trump nih Ruth Bader a thih hnu in a mah aiawhtu ding cu November thla election hlan ah thim a timh hna bantuk in, kanhnu zarh donghnak ahkhan “decision” bia khiahnak a tuah i tuzar Friday a silole Saturday ah mipi sinah theihternak tuah ding in aa timh.\nKum 2016 lio ahkhan US Supreme Court Justice i rian a tuan mi Antonin Scalis’s cu election ni thla 8 a rak thi ve i, cu lio ahcun Barack Obama’s nih a aiawhtu ding cu election hlan ah thim a rak timh hna nakin Republican Senate hna nih an rak khamh bal cang. cu va bantuk in Trump zong micheukhat nih an khamh ko nain thim a timh tthiamtthiam ko hna, Cu caah Biden zong nih Trump cu mah lungrinh, lunghakpa tiah a soisel lennak hi a si.\nTrump nih hin Ruth Bader Ginsburg aiawhtu ding ah minung 4-5 ka ngei hna tiah a rak chim bal cang, cu hna chung ah pakhat cu thim an si te lai i cu hna lak ahcun Amy Coney Barrett , hi thim dawh a si, nain Atuzarh donghnak lei lawng ah mipi sinah theihter le phuang a si te lai tiah Trump nih a chim. Fox News.\nBe the first to comment on "President Trump cu Barack Obama bantukin Kham an timh leng zong ah Kham khawh a si lo US Supreme Court Justice ding cu a thim thiamthiam ko hna."


US Immigration Zung Nih Ca Pek In A Auh Tawn Hna Caah US Um Kawlram Mi An Thin Phang Cang – THE CHINLAND POST\nUS Immigration Zung Nih Ca Pek In A Auh Tawn Hna Caah US Um Kawlram Mi An Thin Phang Cang\nTCP-Online| 2018 March 5| United States Citizenship and Immigration Services (USCIS) nih US phan cia Kawlram mi hna cu ‘na konglam cithlat kan in duh caah zung ah van ra’ tiah ca pek in an auh tawn hna caah US phan Kawlram mi minung tampi cu thin phang in an um ti kan theih.\nHiti US cozah nih a auhmi chung in Iowa State lawng hmanh ah minung 50 hrawng an si cang. Auh a tongmi Kawlram mi hna cu kan si khawh tawk in kan bawmh tawn hna tiah Iowa State in Karen Association ah chungtuan Maung Win nih a chim.\n“An thin a phan ko hna. A sullam cu US Immigration bak in ca pek in an auh tik hna ah mu. Hiti an inn ah ca a phak tikah cheukhat pawl cu Mirang holh an thiam lo tikah bawmh an rak kan hal. Ca an hmuhmi hi a deu maw si a tak dah ti kan zohpiak hna hnuah Immigration zung ah kan kalpi hna. Mah le bu (Association) cio in kan i bawm hna.”\nIowa State khuapi Des Moines hrambunh EMBARC timi Kawlram mi pawl a lamkip in a bawmtu bu nih kan hnung cacawn ni ruk ni khan ca thanhchuah an rak tuah. Cu an thah chuahmi ah cun, hiti US Immigration nih ca pek in a auhmi hna cu anmah tein dengteo in kal colh lo ding le an ca donmi cu mah le Fellowship hruaitu hna hmuhhmasa ter hnu lawng ah, cu nih cun a herh ning in Sihni zong hlan in kalpi ding in cathanh cu an chuah.\nAtu bantuk in US cozah lei nih a auh cangmi hna cithlatnak a tuah tawk hin buainak/hnon tibantuk cu a um rih lo. Aung a tongmi hna cu a bikin Malaysia le Thailand in US ram a phan deuhmi lawngte an si rih hna.\nDr. Rodinga nih a chimning cun “Min aa thuatmi le chuahni/kum tibantuk aa thuatmi an tam tuk tikah US cozah nih Malaysia hrambunh UNHCR zong Warnining a pek cang hna. Hiti a pek tik hna ah Kawlram ralzaam minung thong 4 leng US phan ding zong an phak khawh rih lonak a si” tiah a chim.\nPrevious Dr. Randy Adam Nih CBTC Siangngakchia Pahnih Degree A Pek Hna\nNext Cozah Nih Thantlang Khuanu Khuapa Hruaitu An Thimpiak Hna Ahcun CNDP Nih Doh An Timh


AMAK KHOTUK, SOLOMON BIACHIM CU UAR A UMTUK HRINGHRAN – The Chinlung Post\nAMAK KHOTUK, SOLOMON BIACHIM CU UAR A UMTUK HRINGHRAN\nFebruary 11, 2021 admin Lenhloi 0\nMino Hna Țih Hlah Uh: Col. Solomon Thang Ding. CNA ralbawi Colonel Solomon Thang Ding nih 2021 February 10 chun ah “Mino hna Arfi bantuk in kan in zohmi mino hna. Atu lio te hi nan caanțha a si. Țih hlah uh. A caan pek lio te ah ralțha uh. Cu lo ahcun a zungzal in a ralchia mi na si sual lai. (Chin National Army) kan um dih ko phang hlah uh” tiah a facebook ah a țial.\nAtu hiti bantukin CNA Ralbawi Solomon Thangding nih a țialmi cu Ralkap uknak duh loin duhphorhnak a tuahmi mizapi thazaang a pekmi hna a si tiah theih a si. 2021 February 1 thawk in Myanmar ram cu ralkap nih hramhram in uknak a laak caah ramkip, hmunkip le khuakip in mizapi nih ralkap uknak kan duh lo tiah duhlonak an langhter cio. Credit: Rawn Chin Post.\nKawl Ralkap Thlaknak Lam Pakhat Lawng A Um. Ralkap uknak thlak i nawlngeihnak lak ding hi cu a fawi lai lo. Thlapa kan lak lai tbk a si. Ralkap nih mipi sinah nawlngeihnak a pe hrimhrim lai lo.An pek ahcun anmah tein an i ap zong a si lai i, nan duh poah in kan tuah ko u ti he zong aa khat. A sullam cu anmah le anmah tein thah (suicide) bantuk si.Mipi cungah sualnak an tuahmi a tam tuk cang tikah kan caah luatnak ding lam a um ti lo timi an theih tuk.\nAn nawlngeihnak chub ding dirhmun ah phan hna seh law a zam ding lawng te an si.Cucaah a nunnnak ding le a himnak dingmi lam cu hriamnaam in runveng lawnglawng a si. Mipi zeitluk in an thih zong ah an himnak a si poah cun a poi ah an chia lai lo. Kawl ralkap bantuk in a chiahrumi Libyan hruaitu Muammar Gaddafi a thihning kha an caah cawnpiaktu tha tuk a si. Mipi nih an celh ti lo hnuah tutan bantukin an chuah hnawh i an au hnawh ve. Daite in sandah a piahmi hna cu an kah hna. Cuticun hriamnan in an doh colh ve hna.\nCozah ralkap cu an thawn deuh caah an tei ngai hna. Tam tuk an thah hna, an hren hna, an hrem hna. An inn chung, khur chung le ram tang tiang an dawi hna. Khuacimui in a tuah hna hnuah NATO ralkak nih an rak bawmh hna. Thil sing a vun i thleng thluahmah than i, thing kua le lung kua tiang a dawimi hna cu amah tu kha dawimi ah a cang. An tei i an tlaih cu sau zong a nung manh lo. Mipi thinhun nih a kangh in a kangh dih colh. Zohchia in a thi.Kawl ralkap zong a dihdongh tiang an tuah dingmi cu hriamnam thlah lo; uknak thlah lo hi an nunnak lam pakhat te a ummi a si.\nCucaah mipi nih fawi tein tei khawh dingmi an si lo.Fawi tein uknak a hlonh ding an si lo. Dictatorship uknak cu khawika hmanh ah a hmunmi a si lo caah an tlak caan cu a phan te ko lai. Asinain thisen tampi a luan ta hau; ram zong a rawh len hmasa hau.Hi tiang tiang dirhmun phak taktak maw a hauh ko kan ti men lai. Thisen a luan lo ahcun ram thlen hi a fawi lo. Hi tiang dirhmun phak cu aho ca hmanh ah kan duh lo.Asinain dictatorship uknak thlak khawhnak ding ah cun thisen luan a hau.\nKawram ah mipi thisen a luan a tlawm ti lo. Hriamnam loin doh khawh ding an si ti lo; international bawmhnak hrimhrim kan hau cang. Uknak maw cozah maw thlak kan duh taktak ahcun mipi thazaang menmen sawhsawh cun a si kho lo.Uknak tha lo nih an thazaang ah hman cemmi cu ralkap le police an si. Police hranning kha Hong Kong mipi zong an ceih lo. Hong Kong nih tampi a kan cawnpiak fawn. Hong Kong cu Taluk chungum si ko nain amah tein democracy phung in a ukmi ram a si.\nJudicial lei a siah legal system lei a siah mah tein tlaang aa tlami an s.Media freedom an ngei; Taluk bantuk si loin zalonnak tling an ngei. Asinain Taluk nih rengh a vun timh thluahmah hna. Mi sual lunghrinh poah cu Taluk ah kuat an si cang lai tiah upadi a chuahpiak hna. Taluk ah kuat an si ahcun an mi tuahto le hran kha celh ding an si lo; nuhrin covo an pe fawn hna lai lo. Mipi leiin fak tuk duh lonak a chuak. An turu kho tuk hna. Minung zong an thi len ve hna. An let than.\nAn tei. Asinain Taluk nih National Security law a serpiak than hna. Rengh chin lengmang a timh. Media zalonnak a rengh chin lengmang.Mi lian pawl an tlau lengmang. A hnuah Taluk cozah nih a hrenh khumh hna tbk theih than an si. Cu bantuk na tuah ahcun nuarbuar ah chiahpiak nan si lai tbk phunphun in NSL a ser.\nPro democracy pawl nih an duh naisai ve lo. Asinain Virus a ser i mipi tonpumhnak a zorter ngaingai.\nVirus a tlau cun an linsa thiamthiam ko lai tiah zumh a si. Cun mipi nih an doh ngaimi pakhat cu police pawl hran ning hi a si. Hriam an tlaih tikah cunglei in nawlpek an si cang ahcun mipi fah le din kha bispi an chia lo. Atu lio kan ram zong ralkap le police runvennak phaw ah an hman tikah mipi nih cil le tei hna ding cu a fawi lo.Kan teinak ding lam cu mipi zong hriamnam tlaih; Tlang Cung hriamtlai he i bawmh, cun NATO ralkap nih dirkamh a hau. Thisen a luan hau. Cu lo cun ralkap kut in nawlngeihnak lak khawhnak lam a um lo.\nZungzal in an tlaih peng ko lai. Nai i Min Aung Hliang biachim hna kha zeitluk zer dah an si ti a fiang. NCA minthu pawl aa sawmter thulh hna; party dang pawl a hei tluanh luklak hna. Mipi hlennak bia pawl a hei chim hna. Thenthek dih hna law na uk khawh hna lai timi lam an i tlaihmi fiang tuk in theih khawh a si. Tutan ah mipi an fail than ahcun hmailei caah ruahchannak a um ti lo. Credit: Luther Tinhre\nKEI CU PATHIAN NIH A KAN HMUHTER CANG CAAH PHUNGHRAM PI HI\nKHAH CNA CAAH TIMHCIA IN NAN UM CANG MAW?


Hakha Mizaw He Neihniam In Um Mi Hakha Le Thantlang Ah Minung Tam Taktak Quarantine Ah An Chiah – Chin 11 News\nHakha Mizaw He Neihniam In Um Mi Hakha Le Thantlang Ah Minung Tam Taktak Quarantine Ah An Chiah\nTCP-Thantlang| 1 May 2020| April 29 ni ah Hakha khua ah COVID-19 zawtnak hrik hmuhmi nu he motor aa cit ti tiah ruah mi hna le neihniam in a thudir mi hna Hakha le Thantlang in minung 90 tiang Quarantine an tuah dih hna tiah tuanvo ngeitu hna sin in theih a si.\nHakha peng Tiphul khua le Hakha khuachung a um kalnak le aa neihniam mi minung 50 hna pin ah a mah he Kalay myo in Hakha-Thantlang mi he motor aa cit ti hawi tiah ruah mi hna Thantlang peng in minung 8 pin ah an chungkhar cio in minung 35 hna cu ni 21 chung Quarantine an tuah hna lio a si.\n“Mizaw umnak khua chungkhat hna le Hakha khuachung ah a um kalnak chungkhat le hawikom minung 55 hna cu April 30 zanlei tiangah, Hakha Collage ah chiah dih an si cang. Mah pin ah hi nak in mimung an karh kho rih, kan hlathlai lio zong a si.”tiah sipin vuanci U Soe Htet nih TCP ah a chim.\nThantlang khuachung zong ah mizaw nu he motor aa cit ti tiah ruah mi minung 8 hna cu April 29 ni ah Quarantine tuah an si cang i minung 8 hna i an mah he aa pehtlai mi chungkhar zong April 30 ni ah Quarantine tuah an si ve cang. An dih lak minung 35 ngiatthlai an si i cu chungah minung 4 zong zawtnak ngeh le ngeih lo an Yangon ah swab an kuat lio hna a si.\n“Minung 8 pin ah an chuangkhar cio he a dihlak minung 35 Quarantine chiah an si. Cuchung ah Na-ta-la sianginn ah hin minung 30 chiah an si i, siizung ah minung 1 le Hom Quarantine in minung 4 chiah an si hna.”tiah Thantlang siizung tuanvo ngei tu Dr. Van Lian Hum nih TCP ah a chim.\nHi minung 8 hna chungah a tam deuh cu Thantlang khuachung sangthen No.2 ah a um mi deuh an si i micheu cu Sangthen No.1 le Thantlang peng khua te zong ah minung 2 a thudir mi an um i an mah le an chungkhar tiang in Quarantine an chiah dih ve hna tiah theih a si.


Thantlang peng in ai cuh ding mi’Hna konglam tawi le thil sining. – Onlinenungak\nThantlang peng in ai cuh ding mi’Hna konglam tawi le thil sining.\n1. VP Henry Van Thio\n2. Chinchin Pekthang le\n3. Salai Van Bawi Lian hi cu\nThantlang peng i vote a pe dingmi poh nih cun aho te party e ti lo in vote rak pe cio ko hna uh law mi zei ca poh ah san a tlai deuh hrimhrim ko lai ti ka zumh.Something is better nothing ti a si bang, atulio Kuaeram uknak phunghrampi tang ah cun amah bantuk hi nan thim hna ding a herh bak ko tiah ka ruah.\nParty dangdang an si ko hna zong ah kan Chinram le miphun kong ah ralṭha tein an dirṭi ngam hna i aho cunglei party upa ṭihmi le nawl ngaih hleimi ngei lo tein an ṭuanṭi/dirṭi ko hna ahcun party an i dannak hi i donhter rih lo khawh ding ah ka ruah.\nNLD nih 100% in tei zong a herh lo, CNLD nih 100% tei zong a herh ve hlei lo. 100% cun aho party hmanh nih an tei kho fawn lai lo. Cucaah, kan miphun caah a dir ngam dingmi, a chim ngam dingmi le a ṭuan kho ding bak i ruahmi kan palai 3 hna hi rak vote cio ko hna uh ti hi tu zarh dongh/weekend i tlang kan au duhmi cu a si.


Uknak Lakmi Kongah Min Aung Hlaing Nih Fiang Cikcek In A Chim Cang – Chin World News Evening\nFebruary 2, 2021 Salai Van Myanmar News\nBy Zasang Cinzah: Copied from the Chin Time-Min Aung Hlaing Speech. Nihin kan ram uknak kong ah rammi he pehtlai in Ralkap kan dirhmun cu ‘rammi a pakhatnak’ ti mi kha a hramthawk tein nihin tiang kan dirpi. Rammi nih an hngah mi Party tling Democracy phung cu rammi he i ceihmai le upadi ning in tawlrel ding ti mi ramkheel nunphung he dai le rem tein thlenremhnak kan tuah.\nCu hnu ah Ramipi Caan Karlak President ( U Myin Shwe) nih Ralkap Lutlai (Min Aung Hlaing) nih a chim mi kong he pehtlai in a hmuhning a chim. 2008 Phunghram Dal 417 ning in Rampumpi cu Lakhruak thil (nawlngeihnak) thanh in Dal 418 (a) ning in Rampi upadi ah Uknak le Biaceihnak lei nawlngeihnak hna cu Ralkap Lutlai sin ah a peknak kong a chim. Cu hnu ah Ralkap nih 2008 Phunghram cu upat le zul in Rampi i rian le tuanvo cu Caan Karlak President nih tuanvo pek ning in nihin thawk in tuanvo ka laak tiah a chim. Rampi rian kan tuan tik ah 2008 Phunghram le hman lio mi phung ning in ka tuan lai i ka lonh lai lo. Cun a dik i sikan a tling mi Party tling Democracy phung cu dikfel tein ka ser lai.\nCun Caan Karlak ca ah phung chuah mi ning in rian lim a si ahcun a dikfel mi Ram pumpi thimnak kha kan tuahpiak hna lai i, thimnak ah teinak a hmu mi party kha Rampi tuanvo ka pek te lai,” tiah a chim. Cu hnu ah Ralkap Lutlai Min Aung Hlaing nih 2021 February 1 ah a tanglei bantuk in Biathanh a tuah. 1. 2020 November 8 ah tuah mi thimnak ah a biapi bik a si mi mee cazin hna cu faktuk in i dannak a um mi kha Pyidaungsu Commission nih fianternak tuah an duh lo. Pyidaungsu Hluttaw Laakhruak auh in fianternak tuah ding in kan hal hna nain an tuah duh lo. President kha Lungchungzi Council auh in fianternak tuah ding voi hnih kan chimh nain a duh lo.\n2. Pyidaungsu Commission kha a thar in form than i mee cazin zohfelnak tuah ding le tuah awk tuah ding pawl upadi he aa tlaak in tuah ding. 3. Atu ah kan ton cuahmah mi Covid tlaangrai runvennak hi felfai le biatak tein ka tuah lai. 4. Covid tlangrai ruang ah a tla mi sipuazi rian pawl hna kha a ran khawh chung in ka tlopbul lai. 5. Rampumpi zungzal remdaihnak hmuh khawh nakding ah rampumpi kahngolnak lungtlinnak cahreen ning in a si khawh chung in tuanchuah kaa zuam lai. 6. Caan Karlak uknak nawl phung chuah mi ning in rian ka lim ahcun a zalong i a fianghlang mi Party tling Democracy thimnak kan tuah lai i teinak a hmu mi party kha Democra phung ning in tuanvo pek khawh nakding pehzulh in ka tawlrel lai” tiah a thanh. Ref: MWD TV\nSumilam (72) Chung Dai Tein Um Ding Timi Le Ralkap Nih An I Timhmi?


Chin Modern News – Page 3\nJusuh Khrih a rak chuahnak khua “Bethlehem,” sullam cu, “Chang inn,” (House of Bread) tinak a si. Bethlehem khua min an rak sak ning cu hitihin a si. A hlan Judammi hna tuanbia kan zoh tikah Bethlehem khua cu khualtlawng le mitlungkal a simi hna pawl i “dinhhmun,” asiloah “chuncaw,” anrak eiti hnanak khuate pakhat … Read more\nDecember 3, 2019 by Chin Mordern News\nRuahnak leng piin December thla chungah US kal dingmi milu an hung tam ngaingai, lunglawmh awk ngai si. US cozah lei in a karlak ah khamnak zei dangdang a um than sual ti lo ahcun thil ttha ngaingai a si hgna. US cozah nih ralzam cohlan ding milu an thumh tuk ruangah kan hnung thla … Read more\nDecember 5, 2019 October 18, 2019 by chinmodernnews\nTuan ah, October thla chung US dingmi an tlawm lainak kong le, thla 21 hnu lawngin kal thok a si te lainak kong cu ka rak langhter bal nain, US lei thawngpang a ttha hoi lo. October 23 le 24 ah US kal dingin kalnak kong thawngthanh a si cangmi hna cu an dih lakin … Read more\nCategories Chin 58 Comments\nMalaysia ramchung ah phung ning loin a um i rian a tuanmi an tamtuk caah, thlaihkhihnak fak piin an tuah cuahmah. A hlei in, 2019, August 1 in December 31 tiang fak chinchin in ramdangmi checknak le tlaihkhihnak an tuah lai. B4G (Back for good) program tiah min an bunhmi, “nan kir ah a ttha,” … Read more


CDF-Hakha Council Hmunhma Chung Kilvennak, Humhimnak Ah Cun – Chintanbo\nCDF-Hakha nih cun hmailei zeitindah kar kan hlan lai i hmual a ngei mi dothlennak a um khawh chin lengmang nak lai mizapi nih zulh a herh mi le theihternak cathanh an chuah.A tanglei ca hi CDF-Hakha nih an langhter mi cu a si.\nZapi Sin Thawngthanhnak. Thawngthanhnak No. 1/2022. Hakha peng dothlennak cu Chinland Defense Force – Hakha Council in kalpi ding tiah Hakha peng dothlennak minung zapi tonnak le lungtlinnak in 2022 May 1 ni ah biachahnak tuah a si cang.\nCDF-Hakha kumkhat tlin camtuak (March 21) le a voi (1)nak CDF-Hakha Council, EC le OC meeting zong CDF-Hakha chungtel dihlak minung 400 leng Hakha peng hmun pakhat ah 2022 May 26-30 tiang hlunghlai ngai in kan tuah i a tanglei bantukin zapi sinah thawngthanhnak kan hun tuah.\nCDF-Hakha Council cu MiE, Senthang, Zokhua peng le Hakha khuapi chung dihlak fonh in dothlennak caah tuahmi a si bantukin cu Hakha peng ahcun CDF-Hakha Council lawnglawng do a tlami dothlennak bu a si.\nCDF-Hakha Council hmunhma chung kilvennak, humhimnak, phungsernak, zatlang uknak le biaceihnak kong vialte ah dothlennak caan chung cu CNF/A dirpinak he CDF-Hakha Council nih tuanvo a lak cang lai.\nMin Aung Hlaing le a ralhrang ralkap hna cu ralhrang an si caah mizapi sin in uknak an kan chuh ni 2021 February 1 ni thok in an tuahmi vialte cu dotla an si lo.\n2021 February 1 in mizapi kut ah nawlngeihnak a phak hlan tiang ralhrang cozah (SAC) nih a tuahmi vialte cu dotla lo an si caah hrawh le hnawn a si lai lengah 2022 June 1 ni thokin ralhrang cozah SAC riantuannak siseh, cu riantuannak ah aa telmi le tha a pemi vialte cu mizapi, ram le miphun caah tih a nungmi ralhrang le an riantuannak a si tiah dantatnak tuah nan si cang lai.\nDothlennak caan chungah mizapi zulh awk (order) hna zong Council nih a herhning in a chuah lengmang cang lai caah nan zulh cio naklai thawng kan in thanh hna. Cu bantukin mizapi theih awk vialte cu Chinland Defense Force – Hakha timi le Hakha Campaign for Justice timi Facebook Page ah zoh khawh lengmang a si lai. CDF-Hakha Council\nPehtlaihnak – 09453724463CDF-Hakha\nThawngdang, Cikhat te chung ah vawleipi a lauter dihtu thawngpang cu, kan hnungzarh ah Texas, Uvalde Robb Elementary school ah kum 18 sianghakchia pa pakhat nih sianghakchia minung 19 le saya te pahnih arak kah thah hna nak kha a si.\nMah vialte siangakchia thihnak kongkau cu Texas palek nih hlathlai nak an tuah cuahmah i cu hlathlai nak an tuah cuahmah nak ahcun khuaruahhar ngai thil pakhat an hmuh. Mah cucu, kan hnung zarhte nih ah khan Lee County Sherif nih kum 10 nghakchia pate nih hi bantuk meithal kah a chuak khawh nak ding ah a rak fuihporh tiah an theih. Mah caah cun kum 10 nghakchia pate cu palek nih an tlaih.\nMah caah Texas, Uvalde Robb Elementary school ah nghakchia minung panga hliam an tuarnak le mi 19 le saya pahnih an rak thihnak kongkau ah kum 10 nghakchia pa Isaak Danieal Marguez cu pehtlaihnak a nei tiah palek nih an tlaih. Lee County Sheff Office nih an langhter nak ahcun Daniel Marguez hi Grace 5 kai lio mi asi tiah an chim.\nDaniel Marguez hi Cape Coral, Florida, Patriot Elementtarry school ah a lut mi asi. Nawl ngeitu nih bia an hal nak ah Daniel nih a chim mi cu chung in an hmuh khawh mi cu hi bantuk sianghakchia kah thah an si nak ding ah hrocer nak ca a rak kuat hna tiah theih asi.\nMah thawngpang an theih le cangka Patriot elementary sianginn cu The School Threat Enforcemennt Team le Youth Services Criminal Investigation Division Threat Enforcement Team le Youth Services Criminal nihcun hlathlai nak an tuah colh.\nSheriff Carmine Marcino zong nih biachimnak a nei ve i a chim mi cu Florida hngakchia an tthut to ning le an cawlcangh cu ttihnung taktak an si tiah a chim. Vawleicung ram rum/ ram tthawng/ ram nuam kan tihmi US rampi cu a himlo taktak mi ram dirhmun ah a dir cang.


Malinchism Lungput: Miphun Ral Ngan Bik - THE CHINLAND POST\nMalinchism Lungput: Miphun Ral Ngan Bik\nBy Rual Lian Thang| Chin Digest Vol. 6, No. 4 — “Malinchism” ti mi cu mah miphun nautat zahpinak lungput ngeih i miphun dang zohsan uar deuhnak lungput ngeih khi a si. Bia dang in chim ahcun, miphun dang an nunphung, an caholh, an thilthuam le an sining kha a sang deuh mi, a lianngan deuh mi, thil a ti kho deuh mi le aa dawh deuh mi ah chiah i mah miphun kha a niam deuh mi, a nauta deuh mi le a hme deuh mi ah a chia mi lungput phun ngeih khi a si. Cu bantuk miphun dang a uar deuh mi hna, miphun dang a zohsang deuh mi hna, miphun dang komh a duh deuh mi hna, miphun dang a tlaihchan deuh mi hna le mah miphun sinak zei a rel lo mi le a nauta deuh in a chia mi hna khi, “Malinchist” tiah auh an si. Hihi ramkhel biafang ah a laar ngai mi le hman ngai mi biafang pakhat a si i, Nahua miphun La Malinche ti mi nungak nu a min chuankhan in a hun chuak mi biafang a si.\nNahuas ti mi miphun hi North le Central America ram a si mi Maxico le El Salvador ram a rak tla hmasa mi lakah aa tel mi an si. Kum 1427 hlan ah Aztec Empire ti mi rampi pakhat an rak dirh cang pin ah nunphung, caholh le uknak felfai tein a rak ngei cang mi khi an rak si. Asinain kum 1519 hrawng ah Europe ram in a rak peem mi Spain miphun pawl nih an ram lak ding in an rak tuk hna. La Malinche cu Nahuasa miphun i Panila khuabawi fanu muidawh ngaingai khi a si. A pa thih hnu ah a nu nih pasal dang a ngei i fapa a hrin. Roco kong ah buainak a um sual lai tiah a fanu cu chawlet mi sin ah a zuar i a donghnak ah Spain ralbawipa a nuchun ah a va cang i fapa Martin ti mi zong a hrinpiak.\nSpain ral nih a tuk hna i a lak cuahmah hna lioah La Malinche ti mi nungak nu cu amah a miphun le a ram cu hnuchit tak in Spain ralkap tu cu a bawmh hna. Phun dang cun: an miphun kha a leirawi i miphun dang lei ah a dir. Cholula ti mi khua an biathli hna kha Spain ralbawi sin ah a phakpi ruangah Cholula khua cu fawi tein Spain nih an lak khawh i an khua mifim le milian paohpaoh kha Spain ral nih an thah dih hna. “Cholula Massacre” tiah tuanbia ah muichia ngai in a taang thai. Cuticun La Malinche nih Spain ral cu a phunphun in a bawmh hna ruangah Spain ral nih teinak an rak hmuh i Nahuas miphun le an ram dihlak zong cu Spain uknak tang ah an rak tla dih. Cucaah “Malinchism” ti mi ramkhel biafang cu La Malinche min chuankhan in a hun chuah phahnak a si i, mah miphun sinak nakin miphun dang a uar deuh mi le mah miphun a leirawi mi lungut (betrayal of her native culture) ah hman a hun si. Phun dang cun: Malinchism cu miphun dang rim a nam mi lungput khi a si.\nChin Digest Vol. 6, No. 4: A Phaw (Cover)\nSpain ral nih an tei hna hnu in Nahuas miphun sinak, nunphung, biaknak le caholh kha duhsah duhsah in an thlen i an rak hrawh. Nihin ah Nahuas miphun cu an tlau cuahmah i zapei khat lawng khi an taang. Ram ngei lo mi dirhmun deng ah an phan i Maxico, El Salvador le a dang Central America ram pawl ah an vak an vai. Nahuas miphun sinak, nunphung le caholh le biaknak cu tlau lei ah a panh cuahmah i nihin ah Nahuatl ti mi an miphun holh hi minung 1000 nak tlawm deuh lawnglawng nih an hman cang. Nahuatl holh a tlaunak a ruang hi tuanbia thiam Olko & Sullivan nih ti hin an ṭial: “Nauhualt miphun holh a tlaunak a ruang cu cozah nih holh le fim cawnnak lei he pehtlai in a ser mi policies ruangah le Nahualt miphun holh a hmang mi nuatat le nek an ton ruangah a si,” tiah an ṭial. Hi vialte a hrampi cu: miphun dang holh, nunphung le sining zohsang uar deuhnak le mah miphun sinak, nunphung, holh le biaknak a nuata deuh in chiahnak le zahpinak lungput in a chuak mi khi a si.\nNihin kan vawlei kan zoh tikah miphun tampi i an nunphung le an caholh pawl khi an tlau cuahmah ti kan hmuh. Cu an tlaunak hna a ruang tampi lakah a biapi bik a ruang pawl cu miphun dang uknak (colonialism/colonization), miphun dang he i cawhnak asiloah miphun dang nun ning i laknak (assimilation), ram le vawlei ngeih lonak (dispossession), upadi le policy in siseh tuahsernak in siseh thleidannak (discriminatory laws, policies and actions), thawngzamhnak le chanthar thilri ṭhanchonak (information technology) pawl ruangah an si.\nNihin kan Chinram hi kan cuanh tikah a cunglei ka langhter mi a ruang pawl nih a lamkip in a kan nam i fak ngaingai in a kan det cuahmah. Kawl miphun hna uknak tang ah kum saupi kan tla. Kawl an tuanbia, nunphung le caholh kha sianghleiruun tiang an kan cawnter i kan ram le vawlei zong kha chawva le thilti khawhnak in det mi le lakpiak mi ah kan cang cuahmah. Kan miphun sinak, kan nunphung, kan caholh le kan ram le vawlei a kilhkamh mi le a humhak mi policy le upadi phun kan ngei hna lo. Kan miphun le holh a thleidang mi le a hrawk kho mi upadi le policy phunphai tu, pakhat hnu pakhat in a hun chuak chin lengmang. Zingzan kan hman mi phone le kan zoh mi hmanthlak zukcawl TV/video pawl ah miphun dang rim nih a hun khuh chin lengmang i Chin muisam le Chin rim kha an nam kho ti hna lo. Kan rel mi cauk, kan cawn mi caholh le kan ngeih mi thawngpang pawl ah Chinholh, Chin tuanbia, le Chin thawngpang pawl nih hmunhma a ngei kho hna lo. Miphun dang an cahlolh le nunphun tu nih a kan det chin lengmang. Hihi kan miphun caah lenglei ral (external enemy) tiah kan ti khawh.\n2020 thimnak ah kan miphun chung in kan miphun mahte khuakhan tawlrelnak, kan miphun zalonak le kan miphun covo lak ṭhan ding in cawlcanghnak le a aupi cuahmah mi hna an hun um. Hi lioah cu bantuk aunak phunphai le cawlcanghnak phunphai a dehcawh mi le a doh cuahmah mi le miphun dang bochan lo cun Chin miphun le Chinram hi kan sersiam kho lai lo ti mi lungput a ngei mi khi kan hun tam ngaingai. Kan miphun hi a tenau deuh i miphun ngan deuh mi hi kan komh hna i an fimnak, an lianhnak le an ngannak pawl hna hi kan i hrawm ahcun pumpak in hlawknak le miaknak kan hmuh lai ti mi, bawi pawng ṭhut le cerh kam thlawh duhnak lungput phun a ngei mi zong khi kan hun tam ngaingai. Phun dang cun: Chin miphun chung ah “Malinchism Lungput” le Chin La Malinchi phun hi kan hun tam hringhran in a lang. Hihi Chin miphun caah a poi ngaingai mi le ṭih a nung ngaingai mi chunglei ral (internal enemy) an si.\nNahuas miphun La Malinche nih an miphun kha a niam deuh mi le a nauta deuh mi ah ruat in miphun dang Spain miphun zohsannak le uar deuhnak lungput ruangah an miphun ral a si mi Spain tu kha a bawmh hna i an miphun le an ram cu miphun dang pennak tang ah a tlakter hlei ah miphun dang uknak tang ah an miphun sinak, an nunphung, caholh le biaknak zong nih hnu ah cun ṭihnung dirhmun le harnak dirhmun tiang a phak kha tuanbia ah kan hmuh. La Malinche nih a miphun a leirawi i miphun dang sin ah a ṭan lawng khi si loin, miphun dang Spain bawi le ralkap nih nupi ah pakhat hnu pakhat in an i tuah hna i miphun dang sin in lakfa zong pakhat hnu pakhat in a hrin kha kan hmuh. Chin miphun nih mahte khuakhan tawlrelnak nawl kan hmuh i miphun dang kut tang in a luat mi miphun le ram kan si khawhnak ding ahcun kan miphun caah ṭih a nung mi lenglei ral le chunglei ral hi kan i fian ngaingai a herh lio caan ah kan um. Hi lakah Malinchism Lungput hi Chinmi kan ral tumpi pakhat cu a si i, hi lungput Chin miphun hna nih kan hnon i kan kaltak a herh ngaingai.#\nCatialtu Rual Lian Thang cu Thantlang peng Aibur khua mi a si. 2011-2012 ah Thailand ram Chularlongkorn University in development studies in Master a dih. 2013 in 2017 tiang Germany Green Party foundation asi mi Heinrich Boell Stiftung ah country program coordinator a rak tuan. Cun 2017-2018 ah Master of Environmental Science in Central European University, Europe ram ah si seh 2019-2020 ah Master of Environmental Management and Development in Australian National University, Australia ram ah sianginn a kai cuahmah lio a si.\nPrevious Miphun Dawtnak Lungput (nationalism) le Lungkhat Phor Lungput (fascism)\nNext Kan Tuanbia Tlawmpalte


2015 Chinram Hartong Bawmhmi Thilri Cozah Buk Chiahmi A Rawk Caah Motor 6 in Hakha Khua lengah Hlonh - THE CHINLAND POST\n2015 Chinram Hartong Bawmhmi Thilri Cozah Buk Chiahmi A Rawk Caah Motor 6 in Hakha Khua lengah Hlonh\n2015 Hartong Thil Hlonhmi Second Hand pawl an i lak lio\nSalai Josephbawi| TCP Hakha| September 26| 2015 Chin ramkulh Khualipi Hakha hartongmi le ruahlopi in a chuak kho mi Chin ramkulh harton bawmchannak caah tiin Chin ramkulh nih Hakha Town Hall pawng buk chiah mi thilri Facang, Chiti, dinti, pe, nga/caw kuang, khoksuai, lakphet, ngapih, secondhand thilpuan le eisupsap pawl cu ni a luan caah Hakha Town Hall pawng chiahmi thilri cu September 22, 2018 ah Sipin Motor pa 6 in Ruavazung thlan pawng Sipin hnawmthleknak ah an va hlonh tiah thawngtheih a si.\nHakha Ruavazung Sipin Thlur Hlonhnak ah Hmuhmi Thilri Pawl\nHi Hartongmi caah bawmchanmi thilri le facang tawlrelnak kong he pehtlai in Chin ramkulh Cozah cakhenh September 14, 2018 ah Chairman- Social Minister (Vuanci Pau Lun Min Thang), chungtel ah Ramkulh palek bawi, Ramkulh uktu bawizik, Ramkulh eidin lei bawizik, Ramkulh Eidin chekfeltu bawizik, ramkulh tlunkal bawizik, Hakha pengkomh uktu, Hakha sipin bawi le Ramkomh Hartong zohkhenhtawlreltu hna in committee ser a si i Committee rian cu Hakha Zungkipfonh um Facang tun( 2488) le Townhall pawng Godown chiahmi thilri a chia mi le a tha mi thleidan in a chiami hlonh in a thami a herhnak zawn ah hman ding ti a si.\n2015 kum in 2018 kum tiang Chin ramkulh Kokek harton ruangah eidin awk ngeilo kan tampi ko lio ah hi ti bantuk in eidin le thilpuan an hlonh mi kongah a hmutu innpawng hna nih an lungtlinlonak le Chin ramkulh Cozah santlaih lonak kong inndong donghnih nih The Chinland Post ah an chim.\nMi har chanchuahtu zung Ramkulh bawi tuanvo ngei U Kyaw Soe nih “September 6, 2018 ah Chin ramkulh zungkip meeting kan ngei. Cu ahcun hman awk tha lomi hlonh ding le hman awk tha mi cazin ningcang tein chiah ding tiah meeting biachahnak kan tuah. Cucaah Cozah le zungkip hnatlaknak in kan rak tuahmi a si” tiah The Chinland Post ah a chim.\nA caan lio te ah Mipi sin phakter lo in nan hlonh tiah The Chinland Post biahalnak ah “Hi har chanchuahtu zung hi 2015 kum ah U Ling Htut, 2016 ah Pu Chum Hre (Tleicia), 2017 ah U Myint Aung (Pension) hna an si. Cu lio ah kanmah zung nih dengteo tlaih um lo in Chin ramkulh Cozah nih a tawlrel mi a si. Cu caah tutan kong zongah kan mah zung hnatlaknak silo in Cozah lei committee sermi in tawlrelmi a si” tiah Hartong Chanchuah zung riantuantu pakhat nih The Chinland Post ah a chim.\nHman awk tha lo tiah hlonhmi thilri tampi lak ah Second hand thilpuan le eidin tlawmpal cu Hakha Palek chungkhar sin ah phawtzamhnak an ngei, cu lak ah Facang tun cheu 3 cheukhat, pe cheuthum cheukhat, coffee(1), datsa (2) le thilpuan zun (3) fai aa tel tiah palek he a naihniammi nih an chim nain Palek lei nih Hlonh awk thilthiar lawng kan bawmh hna. Palek caah zeihmanh kan la lo tiah rianngeitu nih The Chinland Post ah an chim.\nDinti le Eidin hlonhmi\nCu kong he pahtlai in Chin Ramkulh Social Minister Pau Lun Min Thang nih “ 2015 in nihin ni tiang Chin Ramkulh harsatnak kan ton te tikah bawmte dingin kan chiahmi thilri pawl an si. Harnak ngaingai kan ton lo tikah Cozah nawllo in kan hmang lo i a tu bantuk in ni a luanhnak hi a si. Cu a luan cangmi cu minung ei awk a that lo tik caah ei awk tha le thalo kha ningcang tein kan then i eidin awk a thami cu Chin ramkulh bianabia ah paletwa ralzam hna zongah hlut kho dingin kan tawlrel hi a si” tiah The Chinland Post ah a chim.\nHlonhmi Umkheng, Chatpiat, Chiti le Eidin\nHi kong he pehtlai in Hakha Rescue Committee(HRC) Secretary Rev. Tluang Ceu nih “ Cozah sin ah sing 8000 a lut tiah kan theih. Cucu Sing 2000 fai an hman kan theih tikah Thilri he tangka he a tan rih ko tung. Zeitin dah kan tawlrel lai tiah Social Minister voihnih kan len tikah Cozah lei nih sing 6000 bank ah kan chiah rih ko, thilri zong a herhning in kan tawlrel lai an ti I cucu an tuah a si lai. Harton lio ahhin Cozah sin a lutmi cu Cozah nih an tawlrel, HRC a lutmi cu HRC nih rak tawlrel a si. HRC sin ah a lutmi thilri vialte cu hman a tha sual lai lo kan ti I Hakha lawng silo in Khuate tiang hmanh kan rak pek pah hna. Atu Cozah sin a ummi cu Khuate lam a min, a rawk tinak lawng ah pei Vuanci nih thil tlawmpal an I phorh le an pek ko hna cu” tiah The Chinland Post ah a chim.\nHi kong he pehtlai in Food & Drug Administration (FDA) zung in Salai Kee Hung nih ” Cozah rian pek nak in Thil cu kan check i eidin thilri paohpaoh cu a nicaan a luan cang caah kan hlonh dih ko” tiah The Chinland Post ah a chim.\n“ 2015 Hakha harton lio thil a si tikah tangka a tangmi zong Hakha hmunthar sersiamnak caah hal in a herhning tawlrel kan timh” tiah a biapeh ah a chim.\nFacang Tun 2488 Buri A rop cangmi Buri Thar Thlen Timhmi (Pengkomh Zungkip Zung)\nHi hlonhnak ah hartong chanchuahtu zung (kese) lei le Hakha pelek ibawm in Thil hlonh a si i Thilhlonhmi second hand lak duh ah a bawmh mi hi September 22,23, 24 tiang Hakha town hall siseh, Hakha Sipin thurhlonhnak ah a tlawmbik minung 50 fai cu The Chinland Post in hmuh a si. Motor 6 kan hlonh cang tiah Cozah hartong chanchuah zung an pu nih The Chinland Post nih a chim. Hartong thilri an chiahmi i cheuhnih cheukhat lawng an hlonh rih tiah theih a si. (Hmanthlak: Townhall Second an thim lio )\nHakha Palek Nih An i Thenphawt Ve Tiah Ruahmi 2015 Hartong Thilri\nPrevious Chinmi Fimcawnnak Thlenremhnak Kong Ceihhmainak An Ngei Lai\nNext CHRO Nih Bangkok Ah Chin Ramkulh Nuhrin Covo Kong A Tialmi Report Cauk Chuahnak A Tuah Lai


ASEAN meting ah Min Aung Hlaing an pheumi cu Kawl Ralkap Cozah nih 'kan lungtling bak lo' ati | The Chin Express\nASEAN meting ah Min Aung Hlaing an pheumi cu Kawl Ralkap Cozah nih ‘kan lungtling bak lo’ ati\nBrunei ram ah tuah ding tu thla ASEAN meṭing ah Min Aung Hlaing kaiter lo dingin bia an chahmi cu uknak firtu ralhrang Kawl Ralkap Cozah nih, “Kan lungtling bak lo,” ati.\nOctober 26 in 28 tiang khi Brunei ram ah ASEAN meṭing an tuah lai. Myanmar cu ASEAN chungtel asi ve bantukin kai ve ding asi nain liamcia thla 6 lio ah ASEAN nih Myanmar ram daihnak caah tuah ding bia 5 a rak chahmi kha Min Aung Hlaing nih a tuah duh hna lo caah ‘tutan meṭing kai hlah seh’ tiin ASEAN chungtel ram pawl nih bia an chah hi asi.\nAtu lio ASEAN chairman a ṭuanmi Brunei ram nih cathanh a chuahmi ah, “Myanmar aiawhtu ding ahcun ramkheltu a si lomi Myanmar rammi pakhat kan sawm kaiter la,” ati.\nBrunei Ramdang Vuanci nih, “April thla ah ASEAN nih Myanmar ram daihnak caah tuah ding bia 5 kan chahmi cu tuah dingin Min Aung Hlaing nih ka lungtling a rak ti nain atutiang a tuah hna lo pinah ralkap zuamcawhtu vialte tonnak nawl zong a kan pe lo,” tiah Min Aung Hlaing meṭing kaiter lo dingin ASEAN nih bia an chahnak aruang cu a chim.\n“ASEAN chungtel ram pawl nih, Myanmar cu a ram chung buainak hi daihter hmasa sehlaw mah hnu lawngah kan kaiter te lai, tiin biatung an dirh,” ati.\nMah kong he pehtlai in Myanmar Ralkap Ramdang Vuanci Zung nih, “ASEAN meṭing ah a kan pheumi cu kan lungtling bak lo i fak piin kan duhlonak kan langhter,” tiah a chim.\n“Myanmar pheu dingin an ceih lio le bia an chah lio ahhin ASEAN chungtel ram dihlak zong kan i tel lo caah ASEAN phungphai an buar,” ati.\nSingapore Ramdang Vuanci Zung nih, “Tutan meṭing ah Myanmar kaiter lo dingin bia an chahmi hi a har ngaimi si nain ASEAN limhang caah a herh hrimhrimmi asi,” tiah a lungtlinnak a langhter.\n“ASEAN palai he a rannak in rianṭuan dingin le biachahmi 5 kha a rannak in tuah dingin Singapore nih Myanmar cozah kan in forhfial,” ati.\nHmasa thawngpangUS Lai paih in hmuhmi tangka ting 240 leng cu CDF-KKG sinah an kuat cang\nHnu thawngpangUS cozah palai pawl Myanmar kong ceih dingin Thailand, Singapore le Indonesia an ra lai


US hngakchia caah thawngpang chia bak; Chin nu le pa ralrin chin chin hna u sih – Thechinlungnews\nUS hngakchia caah thawngpang chia bak; Chin nu le pa ralrin chin chin hna u sih\nJuly zarhnih chung bak ah US hngakchia minung 100,000 leng coronavirus an ngei tiah report nih alangter “Nearly 100,000 children tested positive for COVID-19 during last two weeks of July, report says\nMah bantuk in thawngpang a si caah mi tampi cu an fa le siang inn ah an chia ngam ti lo tiah thei a si. Siang inn an kai lonak a sau tuk caah hngakchia tampi nih harnak an tawn cang tiah report a um i,\nCun college le sianginn an kharnak a sau tuk caah US mino sin ah coronavirus nak in Depression le overdose in a thimi an tam deuh cang tiah foxnews nih a ttial. (Mah kong hi Chinpage ah ka vun ttial cang kha)\nNu le pa caah cun lungrettheinak tam pi a um, sianginn an kai lo ruangah hngakchia tampi nih, mental, physical, Psychological lei ah harnak an tawn thluamah cang caah mah bantuk in siang inn onh a si i,\nsiang inn onh hnuah mah bantuk in hngakchia tampi nih coronavirus an ngei lengmang caah nu le pa lungrethei ngai in an um. Credit- Foxnews\nBe the first to comment on "US hngakchia caah thawngpang chia bak; Chin nu le pa ralrin chin chin hna u sih"


Biden dirkamtu CNN hruaitu nih X’mas tuah a ngah lo tiah a phuan mi cu Trump tanhtu Franklin Graham nih lehnak a tuah colh – TIMES OF CHIN NEWS\nBiden dirkamtu CNN hruaitu nih X’mas tuah a ngah lo tiah a phuan mi cu Trump tanhtu Franklin Graham nih lehnak a tuah colh\nPosted By: thawngthawng November 20, 2020\nCNN’s Jake Trapper nih tukum Christmas cu si kho dawh a si lo tiah a chim. Cucu Billy Graham Franklin Graham nih a tanglei bantuk in a leh. Tuzarh ah CNN’s Jake Trapper nih ‘tukum cu Christmas tuah kho a si lai lo tiah a chim. A caah thawngpang ka ngei. Christmas cu vawlei cung minung million nih an lawmhpi ko lai. A ruang cu Christmas cu puai sawksawk le ipumkhawmh a si lo. Nain Jesus Khrih kong a si.\nKan sualnak in khamh dingin Pathian nih a fapa Jesus Khrih vawlei ah a run thlahnak kong a si. Christian dirhmun in ‘Pathian nih vawlei hi a dawt hringhran caah a Fapa ngeihchunte kha a pek, cucaah amah a zummi paoh cu an thi lai lo, zungzal nunnak an ngei lai’ tiah kan lawmh. Christmas timi cu hihi a si. Hihi covid-19 zong nih a thlen kho lo.\nThawngpang ttha tuk pakhat a si. Vawlei pi chung sivang in a kan tuahtu covid-19 khamnak sii cu a rauhhlan ah kan hmuh cang ko lai hih. American hrambunh Moderna Inc. nih covid-19 in irunvennak sii an hneksak cuahmah lio a si. A hnubik an hneksakmi i caan karlak a phichuak ning ahcun covid zawtnak hi 94.5% bak a runven kho tiah Moderna company nih an chim.\nModerna nih an sermi irunvennak sii hi minung 30,000 sinah an hneksak. A result a ttha. Kan hnulei ah American hrambunh Pfizer le Germany company BioNTech ibawm in an sermi irunvennak sii zong an hneksakmi a result a tthatnak kong November 9 ah an thanh. Pfizer le BioNTech nih an sermi sii nihcun covid zawtnak hi 90% leng a runven kho tiah theih a si.\nModerna le Pfizer nih an sermi irunvennak sii cu kan takpum caah a him le him lo an zohfel lai i, American ah December thla chungah emergency in hmannak nawl an sianh kho tiah zumh a si.\nModerna chairman Stephen Hoge nih phone in interview pakhat ah tihin a chim Covid-19 a kham kho tu sii pakhat kan ngah cang lai tiah a chim. Moderna nih an sermi irunvennak sii hi Pfizer nih an sermi nakin tthialkaam fawi deuh dawh a si. Moderna nih an sermi irunvennak sii cu အပူချိန် 2 in 8 Degrees Celsius in ni 30 chung chiah kho a si i, အပူချိန် -20 Degrees Celsius in thla ruk tiang chiah kho a si tiah theih a si.\nPfizer le BioNTech ibawm in an chuahmi irunvennak sii cu အပူချိန် -70 Degrees Celsius in chiah a hau. Hman cio mi ရေခဲသေတ္တာအပူချိန် ah chiah ahcun ni 5 tiang chiah kho a si tiah theih a si.